recursal/SuperWikiNEXT-32B huggingface dataset:
**G4出動**，前稱**新聞日日睇**（英文：**News Eyes**），係廣州電視台新聞頻道主打嘅新聞時事評論節目，喺2004年2月2號開播。節目特點就喺主持人陳揚用廣州話同埋廣州人嘅生活態度、文化觀念嚟讀下當日嘅報紙時事新聞，關注廣州嘅話題同埋社會新聞，再加埋平民同埋主持人嘅觀點嚟評論。呢個節目由於主持人以言辭犀利、想講乜就講乜、作風強硬，有時重會深入社會問題同埋針對政府腐敗，而深受觀眾嘅歡迎。但係，喺陳揚被人撤走咗同埋節目改版之後，收視同埋評價已經冇咁高。有啲市民話呢個節目已經變成「街霸」節目，凈係識報導爆水管、打交、鬧人、整路、求助乞衣呢啲濕碎嘢，但佢冇報導到記者夠膽直接質問政府部門同埋官員啲衰嘢，甚至連陳揚時代嘅公開論壇都冇埋。

呢個節目係每日19:00喺廣州電視台新聞頻道首播。就喺啱啱節目開播無耐，凈係播20分鐘啫，到咗2004年10月11號改版之後，節目就延長到1個鐘。2013年1月10號改版嗰時改名做**G4出動**，2014年2月2號嘅10週年改版時，節目改成由兩個主持嚟播。

節目組成
----

* **G4視點**（已經取消咗）

呢個欄目喺2009年6月起咗，欄目形式同點完kin一kin好相似。喺2012年底改版嗰陣就將G4視點同埋G4出動嘅播放順序調轉咗；2013年7月1號改版嗰陣取消咗讀報同埋評論，而係改咗用短片播嘅睇下兩岸各地新聞嘅資訊。
* **G4出動**

呢個欄目喺2004年10月11號節目首次改版嗰陣起咗。由G4記者負責採訪報導廣州市內市民百姓嘅大大細細嘅民生問題、城中熱點話題，其中涉及政府管理問題比較多（後嚟減少咗）。喺2012年底改版嗰陣就將G4視點同埋G4出動嘅播放順序調轉咗；2013年7月1號改版嗰陣，欄目分成三部分，就係喺原嚟G4出動節目嘅基礎上加咗「G4-120」嘅兩分鐘評論同埋「G4重案組」兩個欄目直到同年12月先至取消。
* **G4-120**（已經取消咗）

呢個欄目喺2013年7月1號改版嗰陣起咗。係專門講啲特別案件，揀咗事件當事人嚟做嘉賓同埋主持人喺節目嘅2分鐘入面講下呢件事嘅來龍去脈。後嚟同年12月先至取消。
* **G4重案組**（已經取消咗）

呢個欄目喺2013年7月1號改版嗰陣起咗。係專門針對一系列嘅犯罪事件或疑似犯罪嘅不良事件嚟做專題報導。
* **活在廣州**（已經取消咗）
* **7點點一點**（已經取消咗）
* **點完kin一kin（掀一掀）**（已經取消咗）
* **DCG4報道**（已經取消咗）
* **DV特工**（已經取消咗）
* **廣州影像**（已經取消咗）
* **有乜講乜**（已經取消咗）
* **人人都是G4**（已經取消咗）
* **潮爆粵語**（已經取消咗）
* **G4 MEMO紙**

呢個欄目喺2011年6月1號起咗。主要係為街坊提供一個廣闊嘅互動平臺。
* **G4落力幫**

主持人
---

* 陳揚（2004年2月2號——2009年1月3號）
* 司馬春秋（2009年6月到而家）
* 湯璐（2008年3月到而家）
* 陳國欣（2005年到而家，同時做埋周日版嘅主播）
* 彭穎斌（2007年7月）
* 林潔（2009年8月3號到而家）
* 張健（從廣州電台調至廣州電視台嚟做主持）

呢個節目以前係陳揚做主持人嘅，後嚟被電視臺老細炒咗。陳揚被老細炒咗之後，呢個節目係由湯璐、陳國欣同埋彭穎斌輪流主持；之後彭穎斌取消主持之後就繼續做G4記者。
**櫻井孝宏**（粵拼：jing1 zeng2 haau3 wang4，日文：さくらい たかひろ*Sakurai Takahiro*，1974年6月13號—）係日本男配音員，依家屬於INTENTION。

經歷
--

櫻井孝宏1974年響愛知縣岡崎市出世，阿爸阿媽係開米屋嘅，而佢就係大仔，有兩個分別細佢三歲同九歲嘅細佬。響一次睇電視期間，無意之中聽到一個關於配音員嘅訪問，覺得好震撼，就由本身想做插畫師，改為想做配音員。

響岡崎城西高等學校、代代木動畫學院（名古屋校）同81演技研究所（東京校）畢業之後，1996年，當時仲喺聲優培訓學校讀書嘅佢，憑住「爆走兄弟」正式出道。聲優培訓學校畢業之後，因為尊敬關俊彥，而決定加入81 Produce。

因為唔知做乜嘢工好，一度諗住唔做配音員，但響1999年有份配數馬暴龍、快感指令同埋地球守護者（地球守護者重係佢第一個配男主角嘅漫畫），諗到自己有機會可以繼續食呢行飯，就決定繼續撈落去。之後曾經攞過聲優獎嘅「海外支持者獎」。後嚟，佢慢慢成為日本配音界嘅一線男配音員，配過唔少出名嘅角色。

2014年，佢改為加入盟友鈴木健一嘅事務所「INTENTION」。

2016年同2018年分別以「虐殺器官」同「哥斯拉：噬星者」兩次出席東京國際電影節。

其他
--

櫻井孝宏
響娛樂圈入面，同藤原啓治好老友；而櫻井最尊敬嘅前輩除咗關俊彥之外，仲有中尾隆聖、長、置鮎龍太郎、關智一同高山南。

雖然佢成日戴住眼鏡，但其實佢隻眼係正常嘅，完全冇問題，戴眼鏡係為咗畀Fans一種親切感。

畫畫好叻，曾經諗過做插畫師，後嚟因為細個睇過一套電視訪問而改變。雖然係咁，但佢做咗配音員之後都冇放棄畫畫。佢曾經係「Active Raid－機動強襲室第八係－第2季」嘅撈稿設計師；仲係「叛逆的魯魯修」嘅原畫師之一。

好鍾意食壽司，但好憎辣嘢。而佢都唔識煮飯。

配音作品一覽
------

 呢個表唔完整，歡迎**加料**。

註
-

攷
-

1. 1 2 3  〈櫻井孝宏さんに50の質問「声優の輪」【男性編・第2回】 | アニメ ダ・ヴィンチ〉. 《ダ・ヴィンチニュース》 (日文). 喺2020-12-27搵到.
2. ↑  "Intention". *Intention* (日文). 喺2020-12-27搵到.
3. ↑  〈声優・櫻井孝宏がレコードを語るラジオが年の瀬に放送 | アニメイトタイムズ〉. 《声優・櫻井孝宏がレコードを語るラジオが年の瀬に放送 | アニメイトタイムズ》 (日文). 喺2020-12-27搵到.
4. 1 2  〈商品情報│DVD「藤原啓治のこれがやりたい!!」公式サイト〉. *www.apple-forest.com*. 喺2020-12-27搵到.
**闖關東**（粵拼：cong2 gwaan1 dung1）係清代到民國時（19世紀後半期到20世紀前半期）華北漢人湧入東北嘅移民潮，同落南洋、走西口合為清代中國三大移民潮，呢場移民潮大約持續咗100年，到日本戰敗前，移民數超過兩千萬，移民源地主要係山西、河北、山東、河南，其中山東、河北人最多（山東半島），最終遼東以北由滿洲演變爲漢文化區。

字面釋義
----

「關」係指山海關，「關東」即山海關之東，亦即而家嘅中國東北地區，又叫關外，相比長城以南開發得遲。呢個「關」之所以要「闖」，在於從清初開始，朝廷封禁東北，漢人唔準私自進入，所以講「闖關」，同時，因為封禁，東北直程係未開發，啲人去到嗰度係唔知會遇到咩事，所以又有「闖蕩關東」嘅含義。

背景
--

### 滿清封禁滿洲

第一個入關嘅滿洲皇帝係順治，嗰時中原局勢動盪，而南方有明朝勢力要反清復明。北京嘅滿清政權有咩行差踏錯，就可能冧檔，所以佢哋點都要有笪可以退守嘅餘地，即係滿洲。同時滿族喺努爾哈赤之下喺滿洲興起，話滿洲係佢哋嘅「龍興之地」，所以無論係風水，定係軍事戰略，滿洲對滿清係好緊要。

於是順治落令，拍住遼東明長城，挖咗條柳條邊，分隔滿洲同中原。柳條邊係挖出條渠，用挖出嘅泥做堤防，堤上種柳樹編成一排。佢東起遼寧鳳城，西到山海關，駐兵把守，關內人想過要有官府嘅「印票」，呢種印票無乜事唔會發。

到康乾盛世時，滿洲皇帝龍椅坐正，不過重係要封禁滿洲，意在保住滿洲風俗，防止旗人漢化。喺滿洲人睇落，滿洲始終係風水重地，出於保存民族文化、教育，佢哋禁止開田採伐，要保留大量荒野來保持八旗騎射圍獵嘅習俗，於是東北有大笪嘅無人區，開發程度極低。

乾隆喺四十一年（1776年）發過諭令：「盛京、吉林爲本朝龍興之地，若聽流民雜處，殊於滿洲風俗攸關」。自此，封禁滿洲正式納入國家法制，不但加強盤查出關人士，重喺滿洲搜捕私自出關嘅漢人，一經發現立即遣送原籍。就噉以來，喺關外如蒙古族、滿族等少數民族佔比較高嘅人口比率，但人口稀薄。

### 中原民生多艱

康熙時實行攤丁入畝，取消人頭稅，放鬆咗人口管制，中國人口劇增。百年之內，人口就多出成倍，中國顯得人多地少，而中原尤其嚴重。19世紀時，黃河水患、中原旱災多多，啲人生存艱難。呢陣時，滿洲有大笪地閒置，重係地力好好嘅黑土，走投無路，啲人就唔理禁令，於是中原農民走去闖關東。丁戊奇荒時，啲災民湧去滿洲官府都默許咗，於是更加多人去闖關東。

移民路線
----

有兩條路線：陸路同海路。

* 陸路：從山海關、喜峰口、古北口等長城各關口出關，入到遼瀋。
* 海路：從山東半島坐船去遼東半島。譬喻從煙臺去大連，一晚船就到。

移民生計
----

開始時，東北係好有好多荒野，啲農民去到嗰度墾荒，後來發展咗啲村鎮，就開始出現商業，此外東北資源豐富，有啲人去嗰度可以淘金、入山挖蔘（東北話叫「放山」），所以東北當地有諸如「山神」、「金王」呢啲闖蕩傳奇。

後來中國國力衰弱，東北成為俄國勢力範圍，整鐵路、起城市，呢班移民成為東北開發嘅勞力，後來日本勢力侵入東北，成立滿洲國，期間東北工業化，日本人口唔夠中國多，始終需要中國嘅勞力，所以移民重未完全消失。

東北放禁
----

1860年，中國同沙俄簽《璦琿條約》，俄國攞咗中國嘅外滿洲、庫頁島，時任黑龍江將軍特普欽上疏朝廷，鼓勵移民實邊，於是東北放禁；光緒年間乾脆完全廢除禁令，闖關東達到高潮。

影響
--

東北地方原本好荒涼，闖關東嘅移民開發咗東北，由荒野變成中國一處重要嘅農業、工業生產地。

滿洲原本係遊牧民族嘅領地，移民基本上填充曬成個東北，變成咗漢文化區，同時移民嘅數量遠遠超過同期嘅俄國、日本、朝鮮移民，喺文化勢力上中國贏咗，達到「實邊」嘅效果，而當時日、俄兩國企圖染指、佔領東北。

同時呢班移民形成咗新嘅文化──東北文化，因為東北自身嘅歷史（諸如滿洲國、開發歷程），佢哋形成咗自我嘅族群認同（東北民系），移民講嘅北方話同滿文、日文、俄文融合，形成咗東北官話，其中開發得比較早嘅遼瀋地方當地口音比較重，越北就越接近普通話。除咗形成新語言，亦散播其他方言：黑龍江有當年河北山東移民帶去嘅冀魯官話語言島；行海路嘅移民將膠遼官話由膠東地方傳到遼東半島，產生登連片、蓋桓片，同時黑龍江分佈咗登連片嘅虎林、二屯子兩個語言島。

相關
--

* 山東省公務員考試專門出過闖關東嘅考題。
* 大連電視臺喺2008年1月到2月時播出電視劇闖關東，講嘅係山東朱氏因為旱災闖關東歷程。之後CCTV同其他地方臺放過。2009年8月北京衞視、浙江衞視放呢出戲嘅續集《闖關東中篇》。

攷
-

1. ↑  王躍生 (2016年7月31號). 〈清中期民衆自發性流遷政策考察〉. 《中國幹部學習網.《清史研究》》. 喺2016年12月28號搵到.`{{cite web}}`: CS1 maint: url-status (link)

出面網頁
----

* 下南洋、走西口和闖關東——清朝三大難民（移民）潮
* 「闖關東」的歷史與文化觀
**陳振聰**（**Peter Chan**，1959年12月23號—）係香港生意人，以前係風水佬，識咗華懋集團個主席龔如心，話可以同人搵返個失蹤老公王德輝，所以龔如心信咗佢，畀咗好多錢佢，更加自稱係龔如心嘅契家佬。陳振聰喺1992年同另一個香港女人譚妙清結婚。

2007年龔如心死後，陳振聰話佢有龔如心2006年立嘅一份遺囑，同華懋慈善基金爭龔如心死後留低嘅幾百億港幣遺產。嚮法庭上面，陳振聰為咗爭家產，自爆曾經同龔如心有愛有親密關係。陳振聰喺高等法院原訟庭、上訴庭都輸官司，2011年10月24號佢向終審法院申請上訴許可亦被駁回。陳振聰分唔到龔如心身家之餘，份2006年遺囑亦俾法庭判定係假嘅，而要面對偽造同埋行使虛假文書等指控，2013年7月陳振聰俾高等法院判坐12年監。2021年出獄。

參考
--

1. ↑  香港高院裁定陳振聰偽造遺囑罪成立 互聯網檔案館嘅歸檔，歸檔日期2013年7月9號，.，亞太日報，2013年7月12日
2. ↑  〈陳振聰出獄｜陳振聰與親友相擁　先拜祭亡母　再食雲吞麵〉. 原著喺2022-06-22歸檔. 喺2022-06-22搵到.

拎
-

|  |  |
| --- | --- |
|  | 維基同享有多媒體嘅嘢：**Peter Chan** |

* 龔如心個妹龔因心，指龔陳關係只係太后同太監身份
* 陳振聰信耶穌一切變好



|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
**泥母**（粵拼：nai4 mou5；中古漢語拼音：**n**e）係中古漢語聲母，屬舌音嘅端組，係次濁聲母。呢個聲母接一、四等韻母，同二、三等娘母互補。下面係佢嘅例字。

|  |  |  |  |
| --- | --- | --- | --- |
| 一等 | 二等 | 三等 | 四等 |
| 男nom、弩nox、耐naih、捺nat |  |  | 年nen、嫋neux、念nemh、涅net |

擬音
--

因爲大多數嘅漢語、域外方音、對音中，泥母大多發/n/，所以學界一致同意將佢擬音爲/n/。

泥母各學者擬音| 高本漢 | 李方桂 | 陸志韋 | 董同龢 | 李榮 | 王力 | 邵榮芬 | 蒲立本 | 周法高 | 鄭張尚芳 | 潘悟雲 |
| --- | --- | --- | --- | --- | --- | --- | --- | --- | --- | --- |
| n | n | n | n | n | n | n | n | n | n | n |

上古來源
----

大部分學者都認爲泥母字來自上古音嘅/n/音，呢個音喺上古音到中古音嘅演變好穩定。

喺粵語嘅演變
------

泥母喺粵語維持古音，對應嘅粵拼係n。對聲調嘅影響係，泥母字派入陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 能 | 年 | 乃 | 南 | 難 | 內 | 怒 | 諾 | 念 | 納 |
| nong | nen | naix | nom | nan | nuaih | noh | nak | nemh | nop |
| nang4 | nin4 | naai5 | naam4 | naan4 | noi6 | nou6 | nok6 | nim6 | naap6 |

調返轉頭，現代粵語中嘅n聲母來源自中古音嘅泥、娘二母，有個別來自明母，有極個別來自日母同來母（如你、粒）。

喺吳語嘅演變
------

吳語同粵語一樣，繼續存古，對應嘅吳拼係n。

喺普通話嘅演變
-------

普通話同粵語一樣，繼續存古，對應嘅普拼係n。

喺日文嘅演變
------

喺日文，吳音讀な行（[n]／[ɲ]），漢音讀だ行（[d]／[d͡ʒ]／[d͡z]）

喺韓文嘅演變
------

喺韓文，同粵語一樣，泥母維持古音，讀ㄴ（[n]），按南韓標準音，四等字嘅泥母會甩，如女讀여，本身字音係녀。

喺越南文嘅演變
-------

喺越南文，泥母維持古音，讀n（[n]），聲調上，平聲入陰聲調，仄聲入陽聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**陳文慧**（Vivien Chan），香港大律師，因為喺一啲政治檢控案件入面擔任律政司嘅主控官，而得到一啲傳媒嘅關注。

早年生涯
----

佢畢業於港島民生書院同民生書院。1995年攞到事務律師資格，2012年任職律政司刑事檢控專員辦公室，隸屬投訴及意見組嘅經理，負責向投訴警察課提供法律意見，處理警員嘅不當行為。佢之後離開律政司，2016年成為大律師。

爭議
--

環繞佢嘅爭議，有唔少係同佢主理嘅案件，個人操守問題，以及佢敵視泛民主派嘅政治立場有關。

### 敵視民主派同埋發表關於香港政治事件嘅仇恨言論同埋假新聞

2019年8月30日，區諾軒喺觀塘秀茂坪屋企被警察帶走，警察聲稱佢涉嫌喺一次清場行動入面用「大聲公」襲警同阻差辦公。陳文慧因為做咗呢次案件嘅主控官，得到公眾一啲關注。不過，陳文慧亦因而被揭發，曾經發表敵視民主派嘅言論。同埋發表關於香港政治事件嘅虛假資訊。

佢被揭曾經喺網上人身攻擊多名民主派人士，例如曾上載一張陳淑莊同吹氣公仔並列嘅圖片，又留言話佢係「雞莊」，又上載佢同梁振英、陳健波同埋李梓敬等建制派人物嘅合照，甚至散播仇恨言論同埋假新聞，例如訛稱元朗襲擊事件係林卓廷帶領暴徒挑釁在先，又話中西區區議會主席民主黨鄭麗琼表示擔心被警察強姦。對於反修例運動嘅示威者，陳文慧亦曾經用上唔少非人化嘅字眼稱呼示威者，例如「曱甴暴徒」、「賤種」、「畜牲」等。另外，陳亦被揭發曾經批評大律師公會，形容佢哋係「大劣師」，以「黑醫護」形容爭取封關以控制疫情嘅罷工醫護、以「香講賤台」形容「香港電台」，甚至批評法官係「人渣垃圾」。

時事評論員黃世澤引述現行檢控守則，話檢控人員唔可以受對罪行、疑犯、被告或罪行受害者嘅個人感受或睇法，或任何涉及政治、社羣或個人嘅利益而影響，質疑陳文慧根本唔合資格擔任呢次案件嘅檢控人員，法官容許陳文慧繼續擔任主控官嘅做法並唔公正。代表區諾軒嘅資深大律師彭耀鴻同埋身兼大律師公會前主席嘅公民黨主席梁家傑，都話主控官嘅責任並唔係用盡任何手段將被告定罪，質疑陳文慧忘記自己嘅角色。梁又質疑，律政司揀選外聘大律師嘅時候，係咪會優待「藍絲」。

喺佢呢啲言論被揭發後，民間陸續有批評佢嘅反應。例如，民主黨深水埗區議員袁海文就去大律師公會投訴陳文慧，話佢鮮明嘅政治立場令人懷疑檢控公正，行為令公眾對大律師專業同埋捍衛法治等信心有影響，亦係令大律師行業蒙羞，違反大律師公會行為守則。陳文慧嘅母校港島民生書院同民生書院，一班舊生、學生同老師聯署，批評佢嘅言論令人側目，要求佢交代。聯署信指，陳係大律師以及律政司外判主控官，應該好清楚法律專業包括不偏不倚、謹言慎行；身為民生書院畢業生，學校教導亦應該記住，但佢嘅激進言論惹人側目，同律師以及同學會永遠執委嘅身份難以共存。

### 被揭發就英國事務律師資格作虛假陳述

陳文慧曾經喺香港大律師公會網頁上自稱係英國律師，但有民間團體去信英國律師監管局，得到對方書面確認，證實陳文慧唔係英國事務律師，監管局已去信通知佢喺公開資料唔能夠以此稱呼，而陳文慧咁做，已經構成虛假陳述。

### 處理反修例運動案件期間人身攻擊被告

喺2020年2月21號，網民發起「毋忘7.21 八區和你 lunch」嘅反修例運動集會，一名舞台設計師喺九龍灣被搜出藏有棍狀電筒，之後被檢控。嗰名實習舞台設計師自辯話，佢當日其實係參加一個與網上聯署有關嘅抗疫集會，當時有派發口罩、搓手液等抗疫物資，仲聯署希望邀請美國疾病控制專家來港協助抗疫，而唔係參加「毋忘7.21 八區和你 lunch」，另外佢亦解釋電筒係用嚟方便自己平日喺舞台左右兩邊同後方工作，因為佢要執拾線材，而手機無法聚焦同照射到對面，如果問公司攞可能引起行政上嘅麻煩。不過，陳文慧喺盤問嘅時候，就單方面咁話自己未聽過聯署，攻擊美國防疫唔好，又話被告由頭黑到尾，有電筒就即係用嚟扑人，反而話警察誠實。最終，被告獲判無罪，而法官亦指控方無直接證據證明被告嘅傷人意圖，批評警察嘅證供有武斷之處。

參考
--

1. ↑  "Chan, Vivien Man Wai (Ms) | Hong Kong Bar Association". *www.hkba.org*. 喺2021-04-03搵到.
2. 1 2 3  〈遭起底！英律師監管機構確認：陳文慧非英國事務律師〉. 《大紀元時報 香港｜獨立敢言的良心媒體》 (香港中文). 喺2021-04-03搵到.
3. ↑  〈【逃犯條例】區諾軒觀塘被捕　涉襲警及阻差辦公〉. 香港01. 2019-08-30. 喺2019-09-01搵到.
4. ↑  〈【逃犯條例】區諾軒被捕後獲保釋　稱政治拘捕無法解決問題〉. 香港01. 2019-08-31. 喺2019-09-01搵到.
5. 1 2  黃世澤. 〈陳文慧與Unrechtsstaat〉. 原先內容歸檔喺2020-06-25. 喺2020-04-09搵到. `{{cite web}}`: Cite has empty unknown parameter: `|dead-url=` (help)
6. 1 2  〈【抗暴之戰】區諾軒襲警案主控官 疑似fb「曱甴」「畜牲」稱示威者「雞莊」形容陳淑莊〉. 原先內容歸檔喺2020-04-07. 喺2020-04-08搵到. `{{cite web}}`: Cite has empty unknown parameter: `|dead-url=` (help)
7. 1 2  〈區諾軒襲警案｜主控官疑fb斥法官「人渣」　袁海文向大狀公會投訴〉. 原先內容歸檔喺2020-06-25. 喺2020-04-08搵到. `{{cite web}}`: Cite has empty unknown parameter: `|dead-url=` (help)
8. ↑  〈【抗暴之戰】區諾軒襲警案主控官 疑似fb辱罵法官 母校舊生聯署促交代〉. 原先內容歸檔喺2020-04-15. 喺2020-04-19搵到. `{{cite web}}`: Cite has empty unknown parameter: `|dead-url=` (help)
9. ↑  〈眾新聞 | 英監管局：陳文慧2000年已從英國律師名冊除名 大律師公會正調查〉. 《眾新聞》 (中文). 原著喺2021-01-19歸檔. 喺2021-04-03搵到.
10. ↑  〈舞台設計師管棍狀電筒表證成立 主控官陳文慧怒斥美國「抗疫最渣」 屢稱被告「黑暴」裝束 | 立場報道 | 立場新聞〉. 《立場新聞 Stand News》 (英文). 原著喺2021-04-01歸檔. 喺2021-04-03搵到.
11. ↑  〈被指管棍狀電筒傷人 舞台設計師獲判無罪 官：警員證供有武斷之處 | 立場報道 | 立場新聞〉. 《立場新聞 Stand News》 (英文). 原著喺2021-04-22歸檔. 喺2021-04-22搵到.
**法國網球公開賽**係每年5月至6月喺法國巴黎舉辦嘅網球比賽，佢係四個大滿貫系列賽之一，亦係全年入面第二個，喺澳洲網球公開賽之後。呢個比賽喺沙地（紅土地）打，另外如果打到第五鋪要決勝嘅時候，係冇搶七，會無限刁時去到其中一個人領先對手兩分。

史
-

**法國網球公開賽**嚮1891年開始舉行，開頭佢只係法國內部嘅比賽。1897年，有埋女子組。1925年，呢項比賽開始開放畀其他國家嘅人參加，變成國際賽。1927年，Roland Garros場地開放，至今仍然係法國網球公開賽舉辦嘅地方。由1945年至1947年，法國網球公開賽喺溫布頓網球公開賽之後搞，成為嗰時全年嘅第三個大滿貫系列賽。1968年，法網做咗第一個同時畀職業同業餘網球手參加嘅大滿貫。2007年，男子組同女子組第一次有相同嘅獎金。
2010年，法網話佢哋可能會為咗繼續發展，會唔再以Roland Garros做主場。2011年，李娜贏咗法網，成為亞州第一個攞到大滿貫單打冠軍嘅球手。

獎金
--

自從2007年，男女子比賽獎金一樣。喺2011年，總共有€16807400獎金。



法網 2011 獎金（歐羅）|  | 男單 | 男雙 | 女單 | 女雙 | 混雙 |
| 冠軍 | 1,200,000 | 330,000 | 1,200,000 | 330,000 | 100,000 |
| 入到決賽 | 600,000 | 165,000 | 600,000 | 165,000 | 50,000 |
| 準決賽 | 300,000 | 82,500 | 300,000 | 82,500 | 25,000 |
| 八強 | 150,000 | 42,000 | 150,000 | 42,000 | 13,000 |
| 十六強 | 75,000 | 22,000 | 75,000 | 22,000 | 7,000 |
| 第三圈 | 42,000 | - | 42,000 | - | - |
| 第二圈 | 25,000 | 12,000 | 25,000 | 12,000 | - |
| 第一圈 | 15,000 | 7,500 | 15,000 | 7,500 | 3,500 |

參考
--

1. ↑  "Roland Garros: a venue open all year long. Past Winners and Draws". ftt.fr. 原著喺2007-08-08歸檔. 喺2007-08-07搵到.
2. ↑  "Roland Garros Awards Equal Pay". WTA Tour. 2007-03-16. 原著喺2007-06-23歸檔. 喺2007-07-20搵到.
3. ↑  "French Open could move away from Roland Garros in Paris". *BBC News*. 2007-03-16. 喺2007-07-20搵到.
| How to read a taxoboxHow to read a taxobox**星形果** |
| --- |
| 楊桃嘅果楊桃嘅果 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 酢漿草目 Oxalidales |
|
|
|
|
|
|
|
|
| 科 | 酢漿草科 Oxalidaceae |
|
|
|
|
|
| 屬 | 楊桃屬 *Averrhoa* |
|
|
|
|
|
|
|
| 種 | **楊桃 *A. carambola*** |
|

 |
|
| 二元學名 |
| ***Averrhoa carambola*** |
|
|
|
|
|
|
|
|
|
|
|
|
|
|
|

**楊桃**（「桃」讀陰上聲，粵拼：joeng4 tou4\*2；學名：*Averrhoa carambola*）；原本寫做**羊桃**或**洋桃**或**陽桃**；亦叫**五棱果**（ng5 ling4 gwo2）、**星形果**（sing1 jing4 gwo2）。佢係酢漿草科洋桃屬嘅常綠灌木或喬木仔。

原產地
---

楊桃原產印度，印尼同斯里蘭卡一帶熱帶亞洲。叫洋桃，因為對於廣東，係經大洋而來。華南，臺灣都有種。而且遍佈世界熱帶亞熱帶各國。有說閩人叫佢做**楊桃**。

形態
--

樹高五六丈，樹枝係向下㕪。佢嘅花係好細兼兩性，花嘅色係白色或紫色，花期喺4——12月，一蒂數子。果喺7——12月間熟，果色似蠟，重有紅色嘅品種。唐人都嗌佢係**三斂子**或**五斂子**。廣東話裏面，斂即係稜噉解，即係話突出來。三斂子係三稜，而五斂子係五稜。亦有說斂係話佢酸，可以斂人面色 。漿果嘅樣就好似橢圓形到長橢圓形噉。

用途
--

楊桃既可以用嚟做庭院嘅觀景樹同時，佢啲果又可以用嚟食，甚至係加工成各種食品都得。

### 特色

家吓以五稜最常見，打橫切開似五角星，所以英文叫 Star Fruit。佢如果係用糯米水淋，果就會甜，叫**糯羊桃**。廣東人係將係當蔬來食。羊桃果直徑約莫 6-8 厘米，家下來做當生果食。亦可以做沙律，蜜餞。

舊時傳佢可以辟嵐瘴之毒，食佢嘅汁，可以治蠱毒。

呢隻水果喺各種生果嘅含糖量入面係排第一，入面有好多營養成分，可以幫人體搞消化、滋養同保健都得。

切開嘅洋桃

天然毒素
----

楊桃含有天然毒素草酸，香港食物安全中心顧問醫生，喺2007年3月17號公佈佢哋發現，部份腎病患者食咗楊桃之後，無法將毒素排出，佢哋食得少都有機會中毒，而中毒者會神志不清。只不過，一般人食係無問題。

註
-

|  |  |
| --- | --- |
|  | 維基同享有多媒體嘅嘢：**楊桃** |

1. 1 2 3 4 5  屈大均. 《廣東新語》.
2. ↑  喺海珠濕地公園入面嘅楊桃眞係出現過紅色嘅果品種
3. ↑  〈公佈〉. 原著喺2007年9月30號歸檔. 喺2008年1月17號搵到.
**2021年中國大陸停電限電事件**係指中華人民共和國自2021年8月底20個省市開始出現嘅電荒。自2021年9月24號開始，有省份出現大規模限電狀況，其中以中國東北嘅遼寧、吉林、黑龍江三省情況最嚴峻，呢三個省多次出現拉閘限電現象，東北有啲城市一日之內冇預警多次停電，甚至一次停電超過12個鐘。瀋陽有啲地方嘅交通燈突然停電，引發交通擠塞。遼寧澎輝鑄業有限公司因為突發限電，導致通風系統停止運作，發生高爐煤氣中毒事故，23個人中毒送院。遼寧為咗應對缺口而多次發佈缺電橙色同藍色預警信號。多地民生經濟受到影響同衝擊。

媒體推測限電同中國大陸中央政府嘅減碳轉型政策有關，部分省份為咗控制能耗同達到減排目標而對一啲高污染企業限電；同時中國大陸嘅武漢肺炎疫情緩解之後嘅用電量暴增同埋國內火力發電廠需要嘅煤礦價格飆升；而供電價格受到國家限制亦係呢次中國大陸電荒嘅原因之一，喺煤礦漲價嘅情況下，發電廠發電越多就虧損越大，有啲發電廠被迫用各種理由減少發電。

由於煤電價格倒掛被認為係造成呢次電荒嘅原因之一，內蒙古、寧夏、上海等地區開始畀煤電市場交易電價（電網向發電企業買電嘅價格）上漲。9月29號，國家發改委、國家鐵路集團發布《關於做好發電供熱企業直保煤炭中長期合同全覆蓋鐵路運力保障有關工作嘅通知》，加大對發電供熱煤炭鐵路運輸嘅支持。

睇埋
--

* 2020-2021年中國大陸停電限電爭議

參考
--

1. ↑  〈界面新聞〉. *www.toutiao.com*. 喺2021-09-27搵到.
2. ↑  〈遼寧發布缺電橙色預警 實施有序用電後仍存拉閘限電風險〉.
3. ↑  〈限電引發！遼寧一企業煤氣泄漏，23人中毒送醫！吉林一水務公司：涉停電停水通知措辭不當〉. 證券時報.
4. ↑  〈缺電四級藍色預警生效 全省工業有序用電〉.
5. 1 2  〈殺死那個東三省人？中國東北拉閘限電的「硬停電風暴」〉. 聯合報.
6. ↑  〈中國拉閘限電衝擊居民生活 背後三個原因〉. BBC.
7. ↑  〈中國"拉閘限電"愈演愈烈 工廠停產致經濟增長前景暗淡〉. 美國之音.
8. ↑  〈"漲電價"已開啟！內蒙古、上海、湖南允許"上網電價"上浮〉.
**梁熾江**（1960年－），前香港警察，因為利用職務之便貪污同享受免費女伴服務，2005年被捕，去到2007年6月被判囚16月。

生涯同犯案經過
-------

佢喺1981年加入香港警察，喺1993年晉升為警長，因為犯案被捕前，佢任職重案組警長，原定喺2005年7月退休。

因為面對財政困難，佢喺2005年4至6月期間，曾經為旺角星際城市開設鹹碟舖嘅黑社會人士通風報信避過警方掃蕩同埋解決黑社會滋擾問題，之後仲索取八萬元蚊賄款同享受免費女伴服務。佢去到2005年6月22號被廉政公署拘捕，最後被控五項公職人員接受利益同一項索取利益罪，去到2007年6月被判囚16月。廉署人員之後喺有關鹹碟舖入面搵到超過6,000隻鹹碟，其中超過200隻被評為不雅或淫褻。

呢單案嘅故事後來被改編成為《廉政行動2011》嘅其中一集《黑白線》。

參考
--

1. 1 2  〈受賄通水警長囚16月〉. *the-sun.on.cc*. 2007-06-02. 喺2022-08-08搵到.`{{cite web}}`: CS1 maint: url-status (link)
2. ↑  〈控包庇四仔舖 警長涉收八萬元 | 蘋果日報•聞庫〉. 《聞庫》. 2006-10-26. 喺2022-08-08搵到.
3. ↑  〈警長被控向鹹碟舖通風報信 - 大紀元〉. 《大紀元 www.epochtimes.com》 (繁體中文). 2006-10-25. 喺2022-08-08搵到.
4. ↑  〈警長收受利益囚16月〉. *www.news.gov.hk*. 喺2022-08-08搵到.
**梁經國**（粵拼：loeng4 ging1 gwok3，英文：**Kingqua**；1761年10月1號—1837年），字**調禮**（調讀掉，diu6 lai5），號**左垣**（zo2 wun4），商名**經官**（ging1 gun1），廣州黃埔村人，十三行天寶行創始人，官至誥授通奉大夫從二品，追贈光祿大夫正一品。佢係黃埔村左垣家塾嘅創辦人，亦創造咗家族二百年書香嘅傳奇。

生平
--

### 出身同早年

梁經國嘅先人住喺番禺北亭鄉，到咗明朝洪武初年，佢嘅祖上梁永成遷過嚟鳳浦。老頭dau6梁昭緒係鄉村私塾嘅先生，因為淨教十幾個學生哥，先賺雞碎咁多doe1錢，生活艱難。乾隆三十三年（1768年），梁昭緒過身，梁經國亦無錢讀書，日頭就趯dek3去廣州城做小販，晚黑返歸幫老母織布。乾隆四十三年（1778年），入馮氏洋行做伙記，學洋行商務。乾隆四十八年（1783年），梁經國娶cou2凌氏。之後，夫人就喺屋企織布，梁經國就響廣州幫馮氏洋行經營生意，開始搵到錢。喺馮氏去外國嗰十幾年，梁經國主管洋行業務。佢做生意講誠信、無私心兼夾醒目，生意越做越大，成日賺咗都重有凸。等到馮氏翻廣州，梁經國照實同馮氏交代，於是馮氏心懷感激。

### 創行

嘉慶十三年（1808年），梁經國喺其他十三行行商紛紛破產嘅情況底下，得到馮氏支持，請旨創立天寶行。天寶行創立之後，梁經國一直秉承「實在誠信」嘅理念，喺行商之中獨樹一幟，生意興隆。嘉慶末年，生意鼎盛。

梁經國熱心公益事業。嘉慶十六年（1811年），佢同其他兩個行商捐錢起文瀾書院 ；又捐銀重修澳門媽祖閣。就噉，梁經國得到社會各界嘅敬重。嘉慶二十四年（1819年），因為踊躍捐錢興辦河工，皇帝御賜牌坊嚟表彰；又同嘉慶皇帝作六十大壽，出咗二萬兩銀，係出錢最多嘅行商。所以日後受朝廷嘅恩賞，升官進爵，由州同議，升同知，升運司，再升知府，官職疊加，後尾請封誥授通奉大夫從二品。

### 晚年

道光七年（1827年），六十七歲嘅梁經國禀報粵海關，話自己年老多病想退出行務，要求核實批準，將行務交畀個仔梁綸樞接辦。但係當時行商想退出行務，唔係話咁易。好彩梁經國畀咗粵海關三萬銀，先退出到 。

道光十七年（1837年），梁經國過身，享年七十七，追贈光祿大夫正一品。

創立家塾
----

梁經國創辦嘅左垣家塾
內文：左垣家塾
梁經國家底豐厚，但遺憾自己無讀到書。受咗老頭做私塾先生嘅影響，梁經國喺馮氏洋行做伙記嗰陣，趁住得閒，就睇下古人格言，有疑必問，連地理、醫學嘅書都睇，又加上佢學洋務商理，佢成咗範範都識嘅商人。除咗自身嘅追求，重有客觀嘅原因。按照中國傳統，「萬般皆下品，唯有讀書高」，而且按「士、農、工、商」，商人喺社會嘅底層，於是梁經國發達之後，請名師響黃埔村開咗間「左垣家塾」，家塾管教梁氏家族啲仔女讀書。而梁經國呢個家族從佢孻仔梁同新登科入仕開始，梁肇煌、梁慶桂、梁廣照夾埋四代人先後做到大官，實現咗梁經國嘅願望。

家族名人
----

梁氏家族出咗唔少大官，其中梁經國嘅後人最多，尤其係佢孻仔梁同新呢一脈就代代名人，創造二百年書香嘅傳奇，以下嘅名人從梁氏家族第十三世起列舉：

之前
十三世：
* 梁惠連，梁經國阿爺，誥授通奉大夫

十四世：
* 梁國熾，梁經國伯爺，黃埔村師儉堂祠主，曾經從外國引進牛痘疫苗

之後
十六世：
* 梁綸樞，梁經國二仔，亦叫梁承禧，繼承衣缽
* 梁同新，梁經國孻仔，原名梁綸機，翰林院庶吉士、國史館協修、纂修、總纂官，內閣侍讀學士，順天府尹

十七世：
* 梁肇煌，進士，官至順天府尹，代理兩江總督
* 梁肇晉，進士，官至禮部主事
* 梁誠，原名梁肇旭，晚清外交官，中國駐美國公使，粵漢鐵路總辦

十八世：
* 梁慶桂，華僑教育嘅開山祖，公車上書參與人，粵漢鐵路副總辦
* 梁慶鑾，曾任廣東省法政學堂教授

十九世：
* 梁廣照，晚清法部刑部主事，曾經發起全國廢約保路運動
* 梁廣謙，武舉人，黃埔軍校上校教官

二十世：
* 梁嘉彬，臺灣東海大學、輔仁大學教授，日本東京大學博士，從事關於十三行嘅研究工作
* 梁方仲，原名梁嘉官，中國經濟史學家，中國社會經濟史學嘅奠基人之一

二十一世：
* 梁承鄴，原華南植物研究所所長

攷
-

1. ↑  冷東、趙春晨、章文欽、楊宏烈 (2012). 《廣州十三行歷史人文資源調研報告》. 廣州: 廣州出版社. p. 143. ISBN 978-7-5642-1181-7
2. 1 2 3 4 5 6 7 8 9 10 11 12 13 14 15  黃啓臣. 〈經珠璣巷向珠三角遷移的廣府人及其發展——以十三行商梁經國家族為例〉. 中國學術評論出版社. 原著喺2016年3月4號歸檔. 喺2015年8月24號搵到.
3. 1 2 3 4 5 6 7 8 9  梁嘉彬. 〈梁經國傳〉. 《史學集刊（第七期）》.
4. 1 2 3  〈梁經國天寶行的演變〉. 《名城明珠黃埔村》. 廣州: 廣州出版社. 2001.
5. 1 2 3 4 5 6 7 8  新快報, 編 (2012年9月25號). 〈廣州二百年書香望族:天寶行梁家 富賈之家崇文重教〉. 金羊網. 喺2015年8月22號搵到.`{{cite web}}`: CS1 maint: url-status (link)
6. ↑  梁慶桂 (1979). 《式洪室詩文遺稿》. 臺北: 文海出版社. p. 34. ISBN 978-5-5500-5305-8.
7. ↑  梁嘉彬 (1999). 《廣東十三行攷（再版）》. 廣州: 廣東人民出版社. p. 323. ISBN 7-21803-173-0.
8. ↑  梁慶桂. 《先曾祖左垣光實祿公家傳》.
9. ↑  梁嘉彬 (1937). 《廣東十三行攷》. 南京: 國立編譯館. p. 147-148.
10. ↑  廣州西關下九甫文瀾書院碑記
11. ↑  丁仁長、吳道熔. 〈卷十九 人物〉. 《（宣統）番禺縣志》.
12. 1 2 3  鍾暉 等, 編 (2014). 《海珠古祠堂》. 廣州: 廣東教育出版社. p. 234-237. ISBN 978-7-5548-0235-9.
**梁素琴**（英文：Leung So-kam，1928年3月30號—2022年11月20號），原名**梁之素**，粵劇二幫花旦同香港電影女明星，有「藝壇才女」嘅美譽，佢除咗中國文學，琴、棋、書、畫都有一定技巧。 1938年「武狀元」陳錦棠自資組成「錦添花劇團」時代，梁素琴已拜佢為師傅，學習花旦臺步同武打技能。從銀幕處女作《孟麗君》（1949年）至息影作《四鳳求凰》（1969年），參演逾50齣電影。

簡歷
--

1928年3月30號，梁素琴喺廣州嘅粵劇世家出世，阿爸係粵樂同粵曲名家梁以忠，繼母係粵曲伶人瓊仙（張玉京）。梁素琴喺5歲時同雙親一齊去香港定居，6歲時梁素琴首次喺電台公開演唱中州話古腔子喉獨唱曲《罵玉郎》。小學畢業後，梁素琴一家就因香港淪陷而離港避難，13歲隨父赴湛江市廣州灣加入由薛覺先組成嘅「覺先聲劇團」，並獲薛覺先同夫人唐雪卿賞識收為其門下弟子。梁素琴從阿爸同好友所改嘅兩個藝名「綺琴」同「素琴」中揀咗後者，就咁正式開展梨園藝壇生涯。梁素琴喺中國大陸演出回港後，曾跟隨京劇名宿鄒來儀習唱，自是學得梅派的唱腔風格。梁素琴之後聲名日噪，經常到中國大陸、越南、新加坡同馬來西亞等地走埠登台。

1949年，梁素琴首次參與電影演出，於由薛覺先、周坤玲等人主演嘅粵劇片《孟麗君》初次亮相，並獲薛覺先推薦出演皇后一角。呢件事之後，直至1969年，梁先後拍攝50幾部電影。1961年同香港電影從業者李香琴、任冰兒、金影憐、黎坤蓮、朱日紅、許卿卿、英麗梨同譚倩紅結義成金蘭姊妹，合稱「九大姐」。

1964年梁素琴擔任正印花旦同副團長，同梁醒波（團長）、何驚凡、尤聲普、白文彪、顧青鋒、梁翠芬、賽麒麟、陳雪艷等30位伶人，組成「香港粵劇團」前往中華民國臺灣省參加雙十節勞軍、金門前線勞軍同公開演出30日粵劇。

1965年乙已蛇年春節，梁素琴為「碧麗劇團」（全女班）在深水埗、油麻地同香港大會堂演出，文武生係鄧碧雲、正印花旦係吳君麗同譚倩紅、梁素琴為二幫文武生、武生係「英屬馬來亞」回流嘅王劍鳴、丑生係張月兒。

1965年同關海山、區家聲、麥景君、朱少波同艷桃紅等伶人，聯袂到澳門媽閣廟演出5日粵劇。

1966年梁素琴為「新女兒劇團」嘅二幫花旦，夜場開臺前突然失聲，連對白都讀唔出聲，急得滿眶眼淚，好彩正印花旦鄧碧雲情商原任小生嘅李婉湘小姐同佢對調，化解呢場危機。

梁素琴喺1966年拜女畫家蔡佩珠小姐為師，學習中國畫，喺1969年參加喺香港大會堂高座八樓舉行嘅「蔡佩珠師生畫展」，向公眾展示佢嘅中國畫作品：「風雨歸帆」、「清溪垂釣」、「漁村歸掉」、「杏花春雨江南」、「秋江紅葉一帆懸」。「蕙寶音樂社」主持人黃夏蕙小姐同多位名媛貴婦前往捧場。

梁素琴是汪明荃嘅粵劇「唱腔指導」，梁素琴負責指導《天仙配》、《公主刁蠻駙馬嬌》、《糟糠情》；紅線女負責指導《穆桂英大破洪州》。

2021年4月16日，梁素琴獲香港演藝學院頒發榮譽院士銜，以表揚其藝術成就。汪明荃亦有到場致賀。

2022年11月20日朝早，梁素琴喺香港東區醫院因病安詳離世，享壽94歲。

家庭
--

梁素琴嘅阿爸係梁以忠，粵樂同粵曲名家。生母黎仲華喺梁素琴仲喺襁褓時因病早逝。繼母係瓊仙（張玉京），粵曲伶人。

1970年，梁素琴同經營鋁業出入口商行嘅總經理潘朝碩先生喺香港大會堂婚姻註冊處舉行婚禮。佢嘅義結金蘭姊妹九大姐全部缺席觀禮。

長篇粵曲
----

* 西施（56金星）：梁素琴、郭少文、陳彩蘭、陳惠貞、劉錦超、白雲龍
* 王昭君（56金星）：梁素琴、林家聲、陳燕棠、白龍珠、黄佩蘭、葉夢痕
* 穆桂英（57新聲）：梁素琴、李銳祖、馮鏡華、劉克宣、郭少文、羅家會、梁碧玉、劉錦超
* 梁天來（58新聲）：梁素琴、鍾雲山、陳錦棠、劉克宣、郭少文、馮玉玲、小千歲、曾雲飛、簡耀佳
* 泣荊花（58新聲）：梁素琴、鍾雲山、陳錦棠、梅欣、郭少文、簡耀佳、盧麗卿、江峰
* 花木蘭（58新聲）：梁素琴、鍾雲山、羅家會、傳標安、白醒芬、鄭佩玲
* 女兒香（59新聲）：梁素琴、陳錦棠、林家聲、小甘羅、曾雲飛、陳惠貞
* 桃花仙子（59新聲）：梁素琴、鍾雲山、盧筱萍、梅欣、白龍珠、潘小桃
* 客途秋恨（60金星）：梁素琴、鍾雲山、李錦昌、紅霞女、白艷紅、李錦帆
* 情淚灑征袍（63新聲）：梁素琴、小千歲、孟磊明、白艷紅、小甘羅、曾雲飛

參考資料
----

1. ↑  〈广东音乐家梁以忠——追忆〉. 《大公报纸》. 2013-10-06. 原先內容歸檔喺2022-08-27. 喺2022-08-26搵到.
2. ↑  梁素琴LEUNG So-kam 2019 榮譽院士 - 香港演藝學院
3. ↑  馮珍今.灼見名家.專訪粵樂曲藝名家楊麗紅.2022-08-16
4. ↑  1960年5月6號(星期五)，香港《大公報》，第二張，第七版。
5. ↑  1964年9月27嘅(星期日)，香港《華僑日報》，第五張，第三頁。
6. ↑  〈荃話題- 梁素琴：生於世家〉. 喺2022-11-20搵到.
7. ↑  〈荃話題- 梁素琴：自學自強〉. 喺2022-11-20搵到.
8. ↑  〈梁素琴老師的藝術人生〉. *YouTube*. 中國星濤. 喺2022-11-20搵到.
9. ↑  〈荃話題- 梁素琴：影壇人生〉. 喺2022-11-20搵到.
10. ↑  1964年9月27號(星期日)，香港《華僑日報》，(第五張，第三頁)及(第六張，第一頁)。
11. ↑  1964年12月25日(星期五)，香港《華僑日報》，第六張，第一頁。
12. ↑  1965年3月8號(星期一)，香港《華僑日報》，第四張，第一頁。
13. ↑  1966年1月24日(星期一)，香港《華僑日報》，第五張，第一頁。
14. ↑  1969年4月20號(星期日)，香港《華僑日報》，第四張，第四頁。
15. 1 2  1989年5月17號(星期三)，香港《華僑日報》，第20頁。
16. ↑  〈古天樂王祖藍獲演藝學院頒授榮譽院士 張學友獲榮譽博士：以為無機會做到〉. 《[[明報]]OL》. 2021-04-18. 喺2022-11-20搵到.
17. ↑  〈徐蓉蓉文化工作室專頁〉. *Facebook*. 2022-11-20. 喺2022-11-20搵到.
18. ↑  汪明荃官方網站
19. ↑  1970年11月3號(星期二)，香港《華僑日報》，第八張，第二頁。

出面網頁
----

* 梁素琴的白髮媽媽演出片斷 Wayback Machine嘅版面存檔備份[*侵犯版權？*]
* 梁素琴的老姑婆(老處女)演出片斷 Wayback Machine嘅版面存檔備份[*侵犯版權？*]
* 多才多藝 粱素琴 Wayback Machine嘅版面存檔備份
* 粵曲 劍膽琴心 梁素琴 任劍輝 Wayback Machine嘅版面存檔備份[*侵犯版權？*]
**梁相宜事件**係中國一次社會事件，2018年3月13號發生，喺北京全國人大會議嘅新聞發布會度，女記者張慧君提嘅問題冗長累贅，企喺佢隔籬嘅女記者梁相宜聽到反白眼，成個過程俾中央電視台直播出街，引起中國以至全世界嘅網民同媒體關注。

人物
--

**梁相宜**（1986年8月28號-），青島人，「第一財經」女記者。2009年，佢喺中國傳媒大學畢業之後，做過北京晨報、第一財經日報等媒體，採訪經驗豐富。

**張慧君**（1981年9月24號-），「美國全美電視台」女記者、執行台長。佢喺河北大學畢業，試過喺中央電視台實習。

事件
--

2018年3月13號，梁相宜同張慧君參加第十三屆全國人大第一次會議嘅新聞發布會。喺11點16分，著紅色衫嘅張向國資委主任肖亞慶提問，問題冗長。著藍色衫嘅梁聽住佢嘅問題，卒之反白眼。中央電視台直播成個過程出街，引起網民熱議。

事件發生之後，社交媒體流傳嘅微信截圖顯示，梁相宜得知自己反白眼成為街談巷議之後，同朋友講，「你愁[瞅]她那德行，問問題比回答的還多。」兩個人衣著啱好係一藍一紅，佢哋兩個嘅強烈對比，促成呢次事件成為網上熱門話題，有關兩個人嘅消息喺各種網站同社交媒體層出不窮。

反響
--

中共喉舌《環球時報》嘅總編輯胡錫進發微博話，「第一財經女記者梁相宜火了。她對旁邊提冗長問題的記者翻白眼，被電視直播了出來，笑翻網民。希望這樣的花絮能在網上留的住，別被刪掉。老百姓就是喜歡這種東西，人性的這種DNA改不了。黨員幹部要隨時講政治，但普通人不必。普通人看政治的視角也喜歡花絮化，但這無傷大雅。」殊不知中共嘅審查急速收緊，當日晏晝4點開始，「藍衣記者」經已俾新浪微博封禁，冇得搜索，胡錫進發嘅微博都俾人刪除。

由於事件激起網民對中國審查制度同政治現象嘅討論，有傳梁相宜可能飯碗不保，被高層政治官員認為事件影響人大會議嘅嚴肅性。同時呢件事亦俾第啲國家媒體報導，逐漸傳遍全球。

紐約時報同英國廣播公司分析指出，初頭單嘢事態擴大之時，部分網民將兩個記者之間嘅強烈對比，引申變成諷刺「兩會」實質係橡皮圖章、政治表演，而且網民起底事件主角及關連人物，引發官場腐敗傳言不斷出現，所以中共對成件事徹底封鎖。中央電視台之後重播片段嘅時候亦將呢橛剪咗。

中國歷史學者章立凡話，「沒人真正關心這些會議，甚至連記者也不關心」。

出面網頁
----

* YouTube上面嘅中国两会现场梁相宜朝"美国记者"张慧君翻白眼引爆社交网络
* 梁相宜嘅新浪微博（需要註冊）
* 梁相宜嘅新浪博客頁面
法國共和元年（公元1793年到1794年）嘅法國共和曆
**法國共和曆**（法文：**calendrier républicain**）又叫**法國大革命曆**（法文：**calendrier révolutionnaire français**）係法蘭西第一共和國用嘅日曆，屬法國大革命嘅其中一樣革新，為咗去除格里曆嘅天主教元素。

史
-

法國共和曆將法蘭西第一共和國嘅立國日（1792年9月22號）定做法國共和元年葡月1號（第一年第一月第一日），用羅馬數字紀年，一年分十二個月，一個月分三個禮拜，一個禮拜有十日，每年最後有額外五日（閏年就有六日）。

法國共和曆用到法國共和十四年雪月10號（公元1805年12月31號）就唔再用，用返格里曆。

年
-

1. 法國共和元年（An I）
2. 法國共和二年（An II）
3. 法國共和三年（An III）
4. 法國共和四年（An IV）
5. 法國共和五年（An V）
6. 法國共和六年（An VI）
7. 法國共和七年（An VII）
8. 法國共和八年（An VIII）
9. 法國共和九年（An IX）
10. 法國共和十年（An X）
11. 法國共和十一年（An XI）
12. 法國共和十二年（An XII）
13. 法國共和十三年（An XIII）
14. 法國共和十四年（An XIV）

月
-

秋天
1. 葡月 （Vendémiaire）
2. 霧月 （Brumaire）
3. 霜月 （Frimaire）
冬天
4. 雪月 （Nivôse）
5. 雨月 （Pluviôse）
6. 風月 （Ventôse）
春天
7. 芽月 （Germinal）
8. 花月 （Floréal）
9. 牧月 （Prairial）
夏天
10. 穫月 （Messidor）
11. 熱月 （Thermidor）
12. 菓月 （Fructidor）
**梁皓妤**（**Ruby Leung**，1990年4月2號—）係香港警務處警察公共關係科前女警員，2017年到2020年做電視節目《警訊》主持。

簡歷
--

梁皓妤中學讀聖保祿學校，大學讀香港樹仁大學新聞與傳播學系。2012年，佢做過亞洲電視新聞報導員。2014年3月，佢投考香港警隊，做過軍裝巡邏小隊、報案室、東區特別職務隊職務，2017年調任警察公共關係科影視聯絡組，3月25號開始接替甄淑賢做《警訊》主持，同時亦有份參與構思拍攝內容同資料搜集嘅幕後製作工作。

2020年4月5號，有自稱香港警察嘅網民喺微博批評梁皓妤嘅網上言行，包括佢讚好反警嘅「香港黑警」Facebook專頁，同埋上載支持平反六四嘅圖。消息話警隊管理層覺得佢嘅網上言行唔符合警隊價值觀，所以決定即時將梁皓妤調職，調到黃大仙警署。4月1號嗰集《警訊》亦係佢最後主持嘅一集，之後由男警張繼安（藝人張繼聰細佬）接任主持。4月8號，佢決定用個人理由主動辭工，計劃轉投動物保護工作。

參考
--

1. ↑  點讚反警專頁被篤灰　《警訊》主持梁皓妤遭撤換　張繼聰弟頂上
2. ↑  《警訊》主持梁皓妤被撤換　親證已向警方辭職：自問好畀心機做



|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**豬流感**（Swine influenza）係豬嘅正黏病毒（Orthomyxoviruses）地方變種引起嘅流行性感冒。引起豬型感冒嘅病毒叫做**豬流感病毒（SIV）**。

類型
--

分離出嚟嘅SIV病毒株唔係C型流行性感冒病毒就係A型流行性感冒病毒嘅某啲基因變種株。A型流行性感冒病毒嘅變種，好似H1N1、H1N2、H3N1同埋H3N2都會導致豬型感冒病毒感染。除咗呢啲變種之外，近排亦都發現H2N3引起嘅豬型感冒。

傳染性
---

差唔多每一年都有好多人感染豬流感，嗰啲患豬流感嘅人好多都有同豬接觸或者同有豬型感冒嘅人。豬傳人之外，人傳人嘅情況發生都有。
豬流感同禽流感呢挺只係會禽傳禽禽傳人嘅流行性感冒唔同，佢唔單止畜傳人，仲會人傳人。而且同禽流感一樣，人得咗豬型感冒，嚴重嘅話會死人。

歷史
--

1918年西班牙、1976年美國、2007年菲律賓、2009年美國同墨西哥都出現過豬流感。

### 2009年

內文：2009年人類豬流感疫情
2009年3月同4月，墨西哥同美國西南部成千人患咗豬流感，死咗成60幾人。截止2009年4月24日，墨西哥經已有4000幾疑似病患，死咗廿幾人，墨西哥城大派口罩，多過派米，大排長龍。

流行文化
----

1976年香港笑星許冠文嘅電影《半斤八兩》入便，就有攞當時美國發生緊嘅豬流感嚟做幽默話題。笑啲女士人染咗豬流感係豬扒。

註
-

1. ↑  聽日嘅獸醫科學（Veterinary Sciences Tomorrow） Paul Heinen 2003年9月15日嘅文章《豬流感：一挺人畜共患傳染病》入便話： "Influenza B and C viruses are almost exclusively isolated from man, although influenza C virus has also been isolated from pigs and influenza B has recently been isolated from seals."
2. ↑   Swine Diseases (Chest) - Swine Influenza], Iowa State University College of Veterinary Medicine
3. ↑  eurekalert Tips from the Journals of the American Society for Microbiology - Novel H3N1 Swine Influenza Virus Identified in Pigs in Korea
4. ↑  PNAS 互聯網檔案館嘅歸檔，歸檔日期2009年8月12號，. 2007年12月18日印刷版出版之前發表，doi: 10.1073/pnas.0710286104 PNAS 2007年12月26日卷104號52 20949-20954
5. ↑  〈世界衛生組織：豬流感可能會世界性傳染〉. CNN.com. 喺2009-04-25搵到.
6. ↑
7. ↑  〈存档副本〉. 原著喺2009年4月28號歸檔. 喺2009年6月23號搵到.

睇埋
--

* 感冒
* 流行性感冒
* 禽流感
《**G-1格鬥會2**》（**G-1 Fight Club 2**），前名《**G-1格鬥會II**》，係香港電視娛樂製作嘅真人騷節目，《G-1格鬥會》嘅第二輯，2018年1月22號到2月9號逢禮拜一到五22:00-22:30喺viuTV播，最後一集加長版喺2月11號禮拜日20:30-21:30播，一共16集。節目同上一輯一樣，請咗8位未打過綜合格鬥（MMA）擂台比賽嘅出名女仔參加，佢哋會先到日本接受特訓，再互相隻揪。主持係陳安立、費明海、Vivek Mahbubani。

參賽者有8位，原本名單分別係蔡嘉燕、余智嘉、張可義、麥家琪、何慈茵、麥紫莉、馬倩宜、孟嘉儀，但由於孟嘉儀喺日本特訓之前腰部受傷，經醫生意見之後決定退出，改派咗梁婉微後補上陣。

今次比賽規則係八強賽打淘汰制，每場輸咗嘅就會即時出局，晉級嗰四位就會打單循環，贏最多場數嗰兩位就會晉身總決賽爭奪冠軍寶座。

每集一覽
----

|  |  |  |
| --- | --- | --- |
| **集數** | **播映日子** | **主題**（粗字係勝方） |
| 1 | 1月22號 | 八位選手初次會面 |
| 2 | 1月23號 | 後補選手日本登場 |
| 3 | 1月24號 | 八強賽配對揭曉 |
| 4 | 1月25號 | 張可義特訓受傷爆喊 |
| 5 | 1月26號 | 麥家琪 VS **張可義** |
| 6 | 1月29號 | 麥紫莉 VS **余智嘉** |
| 7 | 1月30號 | 受傷倒地 |
| 8 | 1月31號 | **馬倩宜** VS 梁婉微 |
| 9 | 2月1號 | **何慈茵** VS 蔡嘉燕 |
| 10 | 2月2號 | 四強選手揭盅 |
| 11 | 2月5號 | 香港特訓開始 |
| 12 | 2月6號 | 四強之一因傷退賽 |
| 13 | 2月7號 | 馬倩宜 VS **余智嘉** |
| 14 | 2月8號 | 何慈茵 VS **余智嘉** |
| 15 | 2月9號 | **何慈茵** VS 馬倩宜 |
| 16 | 2月11號 | 冠軍戰：**何慈茵** VS 余智嘉 |

睇埋
--

* 《G-1格鬥會》
* 《G-1格鬥會挑戰賽》

出面網頁
----

* ViuTV：G-1格鬥會2
**天花亂墜**係一佛經故仔，出自大乘本生心地觀經，本寫**天華亂墜**。佛經而言，天華，即天花，指天上散花落來，間有提及吉祥異象。而天華亂墜出處，講佛去王舍城耆闍崛山之中，同大比丘眾三萬二千人講道，跟住有諸天菩薩、諸天眾王、諸天眾神、各地諸王、甚至地獄一齊來聽。之後天來種種吉祥異象，天上諸眾都好似雨咁，係咁放啲花落來，以供養大會。

當時無花字，只有華字，所以大乘本生心地觀經都寫天華。

及後，天花亂墜已示吉祥異象。然大宋時東吳僧道原寫景德傳燈錄，第十五卷內有前京兆翠微無學禪師法嗣有寫「聰慧多辯聚徒一千二千。說法如雲如雨。講得天華亂墜。只成箇邪說爭競是非。」當中「講得天華亂墜」，就話人講得好靚好聽，有如邪說，有貶義。此後話人講得誇張動聽。

大宋朱子語類，大明西遊記、封神演義，大清紅樓夢、官場現形記都有用到。

出處
--

大乘本生心地觀經卷一序品第一，提及「天華」處有四，當中「天華亂墜」有二。

>  時，無色界一切天子，雨無量種微妙華香，於虛空中如雲而下。色界諸天十八梵王，雨眾雜色無數天華百千萬種，梵天妙香徧滿虛空如雲而下。六欲諸天及天子眾，以天福力雨種種華，優鉢羅華、波頭摩華、拘物頭華、芬陀利華、瞻蔔迦華、阿提目多華、波利尸迦華、蘇摩那華、曼陀羅華、摩訶曼陀羅華、曼殊沙華、摩訶曼殊沙華，於虛空中繽紛亂墜，而供養佛及眾法寶。又雨天上無價寶香，其香如雲作百寶色，以天神力香氣徧滿此諸世界，供養大會。 
> 
> 

>  爾時，師子吼菩薩摩訶薩，欲重宣此義，而說偈言：
> 
> 
> ⋯⋯
> 
> 
> 十八梵眾雨天華　及雨雜寶千萬種
> 梵摩尼珠妙瓔珞　眾寶嚴飾天妙衣
> ⋯⋯
> 
> 
> 世間一切梵天魔　莫能警覺如來定
> 此界佗方凡聖眾　悉知調御住於禪
> 廣設無邊微妙供　奉獻能仁最勝德
> 六欲諸天來供養　天華亂墜徧虛空
> ⋯⋯
> 諸天伎樂百千種　不鼓自然出妙音
> 天華亂墜滿虛空　眾香普熏於大會
> 寶幢無數諸瓔珞　持以供養人中尊
> 
> 
> 

維基辭典有佢嘅解釋：
**天花亂墜**
唔好同**太陰日**搞亂。
**月球日**，準確嚟講係**月球太陽日**，係指月球參照太陽重複一次自轉嘅週期。由於地球同月球之間有潮汐鎖定，隻週期都係月球圍住地球公轉一輪、重複相同月相嘅週期（即太陰月）。因為噉，朔時到朔時嘅週期著經常攞嚟代表佢。 月球日對應地球嘅29.5個太陽日。

主要定義
----

相對於啲天球度嘅固定恆星，月球需要27個地球日，7小時43分鐘12秒來完成一個軌道週期。但係，由於同時地月系統都圍住太陽行，所以月球必須行得仲遠多啲先轉返同一個相位。平均嚟講，呢個會合週期持續29日12小時44分鐘3秒， 即地球度一個陰曆月嘅長。確切嘅長度會跟住時間變，因為地月系個圍太陽行嘅速度都有少少變化，而地月系公轉速度係受橢圓軌道個偏心率、軌道速度與及其他好多啲喺啲觀察值、相對值、平均值上下變化嘅週期性（periodic）、演進性（evolving）嘅乜乜物物因素影響，啲又受太陽佮埋太陽系其他啲天體嘅引力擾動影響嘅。

係噉，月球上畀定點嘅月晝從開始到結束就持續大約兩週，然之後係月夜又大約兩週。

其他指代
----

* 英文「Lunar day」又可以指太陰日。
* 英文「Lunar day」又可以指月晝，用喺白日同埋晚黑嘅語境入便，即戥月夜相反。呢個喺討論溫度嘅巨大差異嗰陣好常見，例如喺啲有關月球漫遊車嘅討論當中。譬如，「蘇聯嘅Luna任務旨在度過一個月晝（兩個地球週）。 又如，中國於2019年1月降落月面嘅Yutu-2漫遊車，旨在通過關機嚟喺月夜生存到。

### 陰曆

喺某啲陰曆入便，例如印度曆，陰曆日或者喊做Tithi係定義為陰曆月嘅1/30，即月亮戥太陽之間嘅經向角度增加12度要到嘅時間。根據返呢個定義，陰曆日嘅持續時間好多時都會有啲唔同。

睇埋
--

* 陰陽曆（老曆/農曆）
* 火星日

考
-

1. ↑  "Month". Encyclopædia Britannica. 喺15 April 2015搵到.
2. ↑  "This is why lunar colonies will need to live underground".
3. ↑  Urrutia, Doris Elin (16 May 2019). "Goodnight, Chang'e-4! China's Probe on Moon's Far Side Naps for Lunar Night". *space.com*. Future US, Inc. 喺15 November 2019搵到.

連出去
---

* 好多唔同城市嘅月球日與及其他月球數據。 Lunarium.co.uk。
* 月球標準時間（LST） lunarclock.org。
典型廣式月餅一個
雙黃蓮茸月餅（餡料有鹹鴨蛋黃同蓮茸，表皮用小麥粉做材料）
五仁月餅（有腰果仁、芝麻仁、杏仁、花生仁、瓜子仁）
**月餅**（粵拼：jyut6 beng2）係中秋節嘅重要嘢食，意謂團圓。

月餅起源，民間有唔同講法。一個講法係唐太宗八月十五出征突厥，凱旋而歸，得一圓餅。太宗大喜，指住個月笑住講：「應將胡餅邀蟾蜍」。之後就同文武百官一齊食，從此，就有中秋節食月餅嘅習俗。另一講法係唐明皇遊月宮時，食咗嫦娥款待嘅仙餅後，回宮命人製成。

據《洛中見聞》記載，唐僖宗曾經響中秋節叫御膳房用紅綾將餅賞賜新科進士，呢種紅綾將餅應該就係最先嘅月餅。

另外有傳說，元末人民反抗統治，月餅裏面夾紙條傳遞通風報信。

有文獻記載，月餅最早出現響南宋時候，之不過當時月餅同中秋節一啲關係都冇，只不過係一種蒸餅拎來賣咁。月餅真正同中秋節拉上關係喺明代。當時北京城內出現咗一種以果做餡嘅月餅。之後人人響中秋節呢一日自己整月餅，用來自用同送畀親朋戚友，以表達團圓祝賀之意。嗰陣時月餅大小同形狀個個都好唔同，差別好大，製作名堂多兼得意，好似有專供男人食嘅月牙月餅，只限女人食嘅葫蘆月餅，重有特別為細路仔準備嘅「孫悟空」、「兔兒爺」之類嘅月餅等，名目繁多，不一而足。到咗近代，月餅有人手亦用機器幫手整，品種亦日益豐富。

月餅有分好多種唔同款，最出名嘅有廣式月餅（粵廣地區）、京式月餅（中原地區）、潮式月餅（潮汕）、同蘇式月餅（蘇州嗰頭）。

粵廣地區款式
------

蘇州嘅蘇式月餅有肉。
四川成都嘅地道式月餅
喺粵廣地區，而家嘅月餅係商品，款式好多，例如有冰皮月餅、雙黃蓮茸、奶黃、金華火腿五仁咁。不過，最正宗都係蓮子茸。舊時月餅會落好多糖同豬油，近年講求健康，轉用植物油，又落少啲糖。

### 傳統餅皮月餅

傳統餅皮月餅會用麵粉、糖漿、生油同鹼水溝埋搓，為咗令餅皮軟硬度啱，都會將新舊餅皮一齊搓。餅皮之後會包餡，標準大細係直徑三寸二，高一寸六，重四兩，焗出嚟啡黃色。若果餅皮用淨咗，可以整埋豬仔餅。

#### 蓮茸月餅

內文：蓮茸月餅
蓮茸月餅係最常見嘅傳統月餅，多數都加埋鹹蛋黃，最流行嘅係雙黃，即係「雙黃蓮茸月」。蓮茸又分兩種，傳統係黃蓮茸，蓮子無去衣，用黃糖整；近年興白蓮茸，蓮子有去衣，用白糖整，色水比黃蓮茸淺，蓮子味香啲。

#### 五仁月餅

內文：五仁月餅
五仁月餅係舊時比較流行嘅傳統月餅，五仁餡通常都係欖仁、合桃、芝麻、瓜子同杏仁，再落玫瑰露酒同糖調味。

有啲五仁月餅會用埋金華火腿做餡，舊時亦會用燒雞取代金華火腿。

#### 荳茸月餅

荳茸月餅亦係舊時比較流行嘅傳統月餅，多數用綠豆茸溝雞油整餡，價錢比蓮茸月餅平。亦有用紅豆茸做餡，叫荳沙月餅。

#### 奶黃月餅

內文：奶黃月餅
奶黃月餅係近年時興嘅月餅，用傳統餅皮包奶黃餡。不過因為一個餅放得多奶黃餡就好難焗得好，所以奶黃月餅嘅大細要縮細去就，比傳統月餅細個。

### 冰皮月餅

內文：冰皮月餅
冰皮月餅喺1989年出現，餅皮用糯米粉同粘米粉整，唔經焗製。餡就好多時都係綠豆茸、芝麻茸、生果茸，近年重有乳酪、朱古力、芝士等等。

銷售
--

喺香港大型餅鋪賣月餅係用月餅咭為主，嚟啲預繳式消費方便工廠統計，預知月餅銷售數量，有利減少死貨。1970年代之前，香港流行供月餅會，提前一年每月供一次款，第二年就可以攞幾盒月餅送禮。

而家嘅月餅多數用透明膠袋獨立包裝，放入方型或圓形鐵罐入面。舊時包裝無咁講究，只係將幾個月餅疊起用玉扣紙捲成一筒，矜貴啲就用紙盒包裝。

睇埋
--

* 中華飲食
* 豬仔餅
* 月光餅
座標: 19°54′03″N 75°05′59″W﻿ / ﻿19.90083°N 75.09972°W﻿ / 19.90083; -75.09972

關塔那摩灣拘押中心守衛塔
**關塔那摩灣拘留營**（英文：Guantanamo Bay detention camp）係美軍喺古巴關塔那摩灣海軍基地設立嘅軍事監獄，分做三角洲營（Camp Delta）、鬣鱗蜥營（Camp Iguana）同X光營（Camp X-Ray）三個營區。

呢個拘留營係美國總統小布殊政府喺2002年因應九一一恐怖襲擊設立嘅。無限期拘留同酷刑令到國際特赦組織認定呢個拘留營侵犯人權，並且違反美國憲法第5同第14修正案。 

2018年1月，美國總統當勞侵簽署行政命令，令呢個拘留營無限期開放。2018年5月係侵任期内第一次有囚犯轉送自呢個營。

2021年2月頭，拜登政府宣佈有意閂咗呢個設施。

參考資料
----

1. ↑  "Guantanamo and Illegal Detention". 國際特赦組織. 原著喺2016年10月15號歸檔. 喺2016年11月3號搵到.
2. ↑  "Guantanamo". *Center for Constitutional Rights* (英文). 喺2019-05-07搵到.
3. ↑  Savage, Charlie (2018年5月2號). "U.S. Transfers First Guantánamo Detainee Under Trump, Who Vowed to Fill It". 《紐約時報》 (英文). 喺2020年8月27號搵到.
4. ↑  Ellie Kaufman. "Biden administration says it intends to close Guantanamo prison". *CNN*. 喺2021-02-12搵到.

|  |  |
| --- | --- |
| 權威控制 | 
* WorldCat
* VIAF: 125719534
* LCCN: n2009006999
* GND: 4813901-4
* SELIBR: 254959
* NKC: kn20091009015

 |
大包
**大包**全稱**雞球大包**，係點心嘅一種。用低筋麵粉加上澄麵做皮，以豬肉、雞蛋、雞肉、冬菇、鮮筍（或沙葛）等作主要餡料，將釀好餡料嘅大包蒸製而成。大包貌似菜肉包，不過造型龐大，大概係一般中式包類體積嘅3倍左右，通常一個普通嘅蒸籠只可以放入一隻大包。

大包源自廣州嘅茶樓提供嘅點心之一。由於大包體積大、餡料多，令食客可以飽肚。茶樓通常對大包嘅規格、質量、定價經過精心計算，以免做蝕本生意。**「賣大包」**一詞亦因而成為廣東流行語，意思係以廉價招徠。一般賣大包有兩種做法：

* 按成本賣、唔賺錢。
* 以賠上茶價收益賣。

有啲茶樓為此限制賣大包嘅數量，例如每日茶市限賣一次，有啲兩次，或者限制每位茶客只可以買一個大包。無論大包「超值好食」，但以往茶客都守規矩，一般唔會走去搶包。

因為茶樓文化由廣州傳至香港，喺20世紀戰前香港嘅茶樓都有賣大包。之後香港經濟起飛，茶樓點心嘅種類愈來愈多樣化，香港茶客嘅選擇多咗，對大包嘅喜愛程度逐漸減少，加上食客嘅食量減少，同大包嘅製作成本較高、工序較多，新式茶樓通常都無大包賣。家陣喺香港只有一啲懷舊式老茶樓好似得如茶樓有大包賣。

喺越南粵式大包直到現時仍然流行，喺粵式茶樓或大街小巷周圍食到，餡料多數用豬肉、沙葛、鵪鶉蛋、臘腸等等做成，越南話叫賓（爆）包。
馬哈迪
**2020年宏願**（粵拼：ji6 ling4 ji6 ling4 nin4 wang4 jyun6，馬來話：Wawasan 2020）係由馬來西亞第四任首相馬哈迪喺1991年2月28號第六個馬來西亞計劃會議中提出嘅政治方針，目標係將馬來西亞喺2020年之前成為完全工業化同變成先進國家作為國家奮鬥目標。呢個唔單袛喺經濟領域，亦包括政治、精神、社會、心理、社會融合等其他方面。

但係去到2020年，馬來西亞仍然係發展中國家，呢個宏願最終失敗告終。而當年提出呢個計劃嘅馬哈迪之後以希望聯盟領導身份，接任第7任首相。

計劃中嘅挑戰
------

挑戰一：共建一個擁有共同價值觀同目標嘅團結馬來西亞，馬來西亞係一個和平嘅國家，不分地域同種族差異和睦共處，塑造一個忠於國家、肯於奉獻嘅「馬來西亞民族」。

挑戰二：創建一個自由解放、穩定同進步嘅馬來西亞社會，國人擁有自力更生嘅自信心，對一切成就懷有優越感，並能夠勇於面對任何困境。馬來西亞社群將憑住自我努力贏取肯定，能充分了解自己潛能所在，唔會輕易屈服，並得到其他國家人民敬仰。

挑戰三：培育同發展一個成熟民主社會，打造一個增進互相了解，面向社會大眾嘅馬來西亞民主模式，令佢成為其他發展中國家學習嘅榜樣。

挑戰四：打造一個具備倫理同道德修養嘅社會，對宗教價值觀同精神堅貞不移，並秉持最高道德觀念。

挑戰五：創建一個開放同包容社會，馬來西亞各族能夠自由奉行各自風俗習慣、文化同宗教信仰，並且對國家產生歸屬感。

挑戰六：創建一個科技進步嘅社會，一個具有創新同前瞻性嘅社群，唔單只成為科技嘅使用者，亦係未來科技進步嘅貢獻者。

挑戰七：創建一個富有愛心社會同關懷文化，重視社會大體更勝於個人利益，人民嘅福祉唔係圍繞住國家或個人，而係一個強而柔韌嘅家庭體系。

挑戰八：確保一個經濟公正嘅社會，國家財富將更加公平同合理地分配，並且所有投身經濟發展者將獲享共同嘅果實。

挑戰九：創建一個繁榮昌盛嘅社會，一個充滿競爭、生氣、活躍同強韌嘅經濟體。

睇埋
--

* 已發展國家
* 習思想

參考
--

* （英文）Prime Minister's Office，Mahathir's speech that first proposed the idea of Wawasan 2020 at the Malaysian Business Council.
* （英文）Google VideoWayback Machine嘅版面存檔備份，Mahathir's speech.
* （英文）Wawasan 2020 song，The Wawasan 2020 audio file on RTM's radio site.
**占美尼維爾**（粵拼：zim1\*3 mei5 nei4 wei4 ji5）
（英文：**Jimmy Newell**；1913年10月11號—2016年10月11號）係英國嘅一位電腦先鋒，英倫列斯人。佢曾經喺銀行工業計算機化做咗貢獻，同埋喺倫敦整咗第一部牆式櫃員機而俾部分人認為係第二次世界大戰電腦先鋒。

尼維爾過身之前，喺德雲郡托尼斯一帶住過。

死
-

尼維爾喺2016年9月27號因為跌嚫而骨折，被送到托尼斯嘅一間醫院做手術，後嚟轉院到托基嘅一間醫院入面繼續接受治療。但係到咗同年10月11號12:00（UTC±0）突然死咗。事發後，當地科學界開始引起關注。科學家正式開始調查佢嘅出世同過身年月同時間，據佢嘅仔格拉咸介紹，由於佢過身嗰時，同出世日期、時間啱好搭埋一齊，所以啱好103周歲。後嚟科學家證實，出世月日、時間同過身月日、時間啱好搭埋一齊的確好少見，得兩億分之一嘅機會出現。個仔本嚟打算將尼維爾帶到西班牙一帶完成佢嘅生日心願，但因事發突然而去唔成。

攷
-

* "Great-grandfather dies at the exact time and date he was born 103 years ago". *Mirror*. 2016-10-21.
* "Great-grandfather behind London's first ATM dies at EXACTLY same date and time he was born 103 years ago". *DailyMail*. 2016-10-21.
* "Great-granddad dies at exact time and date as he was born 103 years before". *YAHOO!*. 2016-10-23.
**梁淑貞**，香港基督教臻美黃乾亨小學暨初中學校前校監，2008年獲香港政府頒授榮譽動章（MH），2014年1月被剔除出授勳及嘉獎名單。

經歷
--

佢曾經做過中小學老師，80年代末轉職做社工喺青少年中心工作。

1990年，佢開始創立Joyful同基督教臻美青少年社會服務處，後嚟喺1993年轉做非牟利慈善組織，正式成立基督教臻美社會服務機構，佢擔任主席，佢老公楊師義就負責做總幹事。

詐騙罪成入獄
------

佢喺2007年講大話，向10多名家長借錢，話係要用嚟合併弘爵國際學校去籌辦高中，要資金償還弘爵嘅債務。事件被揭發後，佢一開始否認有咁做，再被揭發講大話後，一度失蹤唔見人，搞到廉政公署通緝佢。去到2012年6月，法院裁定佢有欺詐罪，判刑監禁15個月。之後佢獲准保釋等待上訴，但到2013年3月初，上訴被駁回，原判被維持，佢需要即時入獄。到6月底佢再次提出上訴申請，但終審法院都駁回咗。

參考來源
----

1. 1 2  〈憲報：梁淑貞被剔除授勳及嘉獎名單〉. *Yahoo News* (中文). 2014-01-10. 喺2023-07-16搵到.
2. 1 2  〈得人如得魚︰臻美創辦人談教育、社會服務與福音工作〉. 《國度復興報(香港)》 (臺灣中文). 2007-01-24. 喺2023-07-16搵到.`{{cite web}}`: CS1 maint: url-status (link)
3. ↑  〈香港一学校前校监遭廉署通缉 为教育界人士首例——中新网〉. *www.chinanews.com.cn*. 喺2023-07-16搵到.
4. ↑  〈梁淑貞稱遭廉署爆門〉. 《明報》. 2012-04-12.`{{cite news}}`: CS1 maint: url-status (link)
5. ↑  〈騙財坐牢 梁淑貞仍做校監 - 東方日報〉. *orientaldaily.on.cc*. 喺2023-07-16搵到.
| How to read a taxoboxHow to read a taxobox**巨魔芋** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiisperms |
|
|
|
|
|
|
|
|
| 綱 | 單子葉植物綱 Monocotyledons |
|
|
|
|
|
| 目 | 澤瀉目 Alismatales |
|
|
|
|
|
|
|
|
| 科 | 天南星科 Araceae |
|
|
|
|
|
| 屬 | 魔芋屬 *Amorphophallus* |
|
|
|
|
|
|
|
| 種 | **巨魔芋 *A. titanum*** |
|

 |
|
| 二元學名 |
| ***Amorphophallus titanum***(Becc.) Becc. ex Arcang |
|
|
|
|
|
|
|
|
|
|
|
|
|
|
| 別名 |
| * *Amorphophallus selebicus* Nakai
* *Conophallus titanum* Becc.
 |

**巨魔芋**（粵拼：geoi6 mo1 wu6；學名：*Amorphophallus titanum*）係天南星科魔芋屬嘅草本植物，原產印尼蘇門答臘島嘅密林入面。

佢既係世界上花序最大嘅草本植物，又係隻臭花樹種。喺自然界有「花序之王」嘅稱呼。

樣
-

佢嘅地下莖似揼扁咗嘅波噉，大概5dm長，喺塊莖生出條粗嘅地上莖。葉比較大，得一嚿，喺靠近地面位見到。花屬肉穗花序，有個大長軸，高2m；總苞片似大葉，似折臿嘅領呔噉，出面綠入面紅，直徑1.3m，高1m；外表睇落去似大型蠟燭噉。花序啱出時生得好快，開花時識散發臭味，重引烏蠅同甲蟲傳粉；但花期凈得一到兩日。果屬漿果，紅到橙紅，有規律噉排，似熟咗嘅大菠蘿。

用途
--

佢嘅花雖然可以俾人睇，但要離開至少3m範圍以外先至得。地下莖有澱粉，可以浸酒或食，但必須要經過石灰水漂煮咗毒素之後先至食得。

有關嘅書
----

* 中国少年儿童百科全书 自然·环境 第464页　浙江教育出版社 ISBN 7-5338-1946-2/G·1942

連出去
---

* 巨魔芋 堆糖
* 游奥克兰Wintergarden观泰坦魔芋花Titan Arum盛开 蚂蜂窝
* 泰坦魔芋介绍 6a植物
* 泰坦魔芋 360Doc个人图书馆
豫卦
**豫卦**（粵拼：jyu6 gwaa3），或者就咁叫**豫**，係六十四卦之中嘅第十六卦。佢上卦係震卦，代表雷，即係☳ ；下卦係坤卦，代表地，即係☷ 。所以，豫卦就畫成䷏。為咗方便記住卦象，佢有個名叫**雷地豫**（leoi4 dei6 jyu6）。

卦辭
--

利建侯行師。

彖曰：豫，剛應而志行，順以動，豫。豫，順以動，故天地如之，而況建侯行師乎？天地以順動，故日月不過，而四時不忒﹔聖人以順動，則刑罰清而民服。 豫之時義大矣哉！

象曰：雷出地奮，豫。 先王以作樂崇德，殷荐之上帝，以配祖考。

爻辭
--

初六：鳴豫，凶。

六二：介於石，不終日，貞吉。

六三：盱豫，悔。 遲有悔。

九四：由豫，大有得。勿疑。 朋盍簪。

六五：貞疾，恆不死。

上六：冥豫，成有渝，無咎。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
座標: 23°7′57.4″N 113°16′15.8″E﻿ / ﻿23.132611°N 113.271056°E﻿ / 23.132611; 113.271056

**豪賢路**（粵拼：hou4 jin4 lou6）係廣州嘅一條普通嘅馬路。成條馬路東西走向，西邊從倉邊路開始，一直向東去到越秀北路嗰頭。

歷史
--

睇埋：黎遂球
喺宋朝嗰陣，廣州係有東、中、西三個城嘅，而東城嘅東界喺而家嘅芳草街度，西界喺倉邊路同大塘街度，而廣州東城嘅北邊就係依家嘅東風中路，由於條護城濠南邊嘅街好似弓噉，所以條街就嗌做「**濠弦街**」。1646年，出身廣州嘅黎遂球喺看守緊贛州時中咗清軍三箭死咗。喺嗰陣為咗紀念呢位抗清英雄，贛州人就將黎遂球列入五忠祠度拜祭，而廣州人就將黎遂球出世嘅地方——濠弦街，改名嗌「豪賢街」。喺20世紀30年代，廣州市政府將呢條馬路整闊咗，沿用舊街名「豪賢路」。

道光以後，唔少浙江嘅文人學者南來廣東，渠地大都以入幕為生，廣州人叫啲幕客做師爺，稱之為「浙江師爺」。浙江師爺中嘅山陰縣汪氏係最出名嘅，光緒年間，汪瑔搬入去豪賢街，自榜其居「隨山館」，渠寫咗一詞《水調歌頭·移居》，並有註釋：「黎美周蓮須閣在豪賢裏，其故址今不可考，要距敝廬不遠也。」

汪琡原住喺天官里（今法政路一帶），汪兆鏞（汪精衛嘅老竇）都喺嗰度出世，後尾搬去豪賢街天橋腳嘅住宅，過左20幾年，叔伯兄弟，結婚生仔，逼死人。1902年，汪兆鏞再購入豪賢街67號。

經過嘅道路
-----

呢度啲路順序係從西去到東嚟排嘅，其中**加粗**咗嘅字係主幹道：

* **倉邊路**
* 德政北路
* **越秀北路**

參攷
--

1. ↑  歷史人物 - 豪賢路與黎遂球[*失咗效嘅鏈*] 廣州地名網
2. ↑  〈豪贤路上话今昔〉. 原著喺2016年3月12號歸檔. 喺2015年8月8號搵到.
甲氨喋呤嘅化學結構
**甲氨喋呤**，拉丁學名係**Methotrexate**，台灣用嘅中文名叫**滅殺除癌錠**，係藥物嘅有效成份，用嚟醫治癌症，同埋自體免疫性疾病。而化學式係C=20 | H=22 | N=8 | O=5。

歷史
--

喺20世紀40年代，Sidney Farber喺波士頓兒童醫院嘅研究，發現葉酸同癌症之間嘅關係。1948年，Yellapragada Subbarao發現甲氨喋呤，可以阻止葉酸嘅代謝。1953年，美國FDA批准咗甲氨喋呤用喺癌症上面。

現時被批准治癌嘅病症
----------

癌症包括咗白血病、乳癌、骨肉瘤，而皮膚病有牛皮癬。

施用方式
----

包括咗口服同靜脈注射。

副作用
---

包括咗胃潰瘍、白血球減少、噁心、腹痛、抑鬱、疲勞過度、發燒、發冷、頭暈、對傳染病抵抗力減弱、皮疹、對光敏感、成日覺得好痕…等。，同埋，食咗呢隻藥，好容易口腔發炎。

參考資料
----

1. ↑  〈滅殺除癌錠，台北：嘉義榮民醫院〉. 原著喺2007年12月28號歸檔. 喺2007年7月9號搵到.
2. ↑  〈萬芳醫院用藥指導單，台北：萬芳醫院〉. 原著喺2007年6月24號歸檔. 喺2007年7月9號搵到.
3. ↑  〈滅殺除癌錠，嘉義：嘉義榮民醫院〉. 原著喺2007年12月28號歸檔. 喺2007年7月9號搵到.
4. ↑  〈萬芳醫院用藥指導單，台北：萬芳醫院〉. 原著喺2007年6月24號歸檔. 喺2007年7月9號搵到.
《**先生貴性**》（英文：**Feminine Masculinity**；英文又名**Mr. Diana** ）係香港電視廣播有限公司拍攝製作嘅時裝電視劇，由羅嘉良同埋陳慧珊領銜主演。喺1999年3月1號至3月26號期間喺翡翠台首播。

故事大綱
----

鄧炳權（羅嘉良飾）本來係新界圍村村長，因一次捨身救人而成為城中英雄，更加獲得商界女強人方思晴（陳慧珊飾）嘅賞識，欽點佢演出旗下廣告。但思晴自信傲慢，同大男人嘅炳權出現唔少磨擦。之後兩人同時被伏擊受傷，炳權幸保性命，但思晴就香消玉殞。思晴死不瞑目，為咗追尋兇手，不惜借炳權身喬裝成海外歸僑司馬詠琴，並以一副女強人嘅姿態潛伏公司查明真相。期間，思晴發現自己嘅親妹方思虹（張燊悅飾）原來表面純真，其實古惑反叛。思晴為免思虹行差踏錯，要炳權追求佢，而思虹亦終接受咗炳權。呢個時候，思晴又發現丈夫張浩華（江華飾）同秘書蘇麗瑩（湯盈盈飾）嘅姦情，頓覺晴天霹靂！原來買兇殺她既人，竟然係浩華…

外間反應
----

羅嘉良喺《先生貴性》一人分飾男女兩角，被部分傳媒視為佢最難忘嘅作品。《港生活》喺2021年3月報道，引述有連登討論區網民回顧《先生貴性》，形容劇本「好癲」，讚結局鋪排有心思唔爛尾。

參考
--

1. 1 2 3  Yim, Cassandra. 〈網民回帶22年前經典神劇《先生貴性》 大讚劇本夠癲結局鋪排好：而家應該拍唔返〉. 《HK 港生活》 (香港中文). 喺2021-03-12搵到.
2. ↑  SUPER, myTV, 《先生貴性 - myTV SUPER》 (英文), 原著喺2019-03-23歸檔, 喺2021-03-12搵到
3. ↑  〈羅嘉良《先生貴性》之經典Diana〉. *shifiles.hk*. 喺2021-03-12搵到.
| How to read a taxoboxHow to read a taxobox**甲肝病毒** |
| --- |
| 電子顯微鏡下嘅甲肝病毒電子顯微鏡下嘅甲肝病毒 |
|
| **病毒分類** |
| 

|  |  |
| --- | --- |
| Group: | Group IV ((+)ssRNA) |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
| 科 | 微小核糖核酸病毒科 |
|
|
|
|
|
| 屬 | 肝病毒屬 *Hepatovirus* |
|
|
|
|
|
|
|
| 種 | ***Hepatitis A virus*** |
|

 |
|
|
|
|
|
|
|
|
|
|
|
|
|
|
|
|
|

甲型肝炎嘅分佈（2004年）
**甲型肝炎**（粵拼：gaap3 jing4 gon1 jim4，簡稱：**甲肝**，英文：Hepatitis A），舊稱**傳染性肝炎**（英文：**infectious hepatitis**），係一種喺人類分佈廣泛嘅病毒性肝炎，有傳染性。

病原體
---

甲型肝炎病毒係一種冇外殼、單鏈嘅核糖核酸病毒，佢屬於微小核糖核酸病毒科肝病毒屬。佢係喺世界上造成急性肝炎嘅最重要病原體。喺衛生條件好嘅國家極少接觸到呢種病毒。呢種病毒抗高溫、酸鹼嘅能力非常高。佢一般通過接觸或食物同水嘅途徑傳染。因此喺公共衛生同家庭衛生差嘅地區感染率相當高，甚至可達100%。

分佈
--

甲型肝炎喺東南亞、俄羅斯、中東、地中海地區、成個非洲同中美洲以及南美洲好常見。

傳播
--

甲型肝炎通過消化道傳播，比如通過手摸到糞便或者尿，然後摸口。緊密嘅身體接觸、唔乾淨嘅食水同煮唔熟嘅嘢食、糞便污染嘅食物係最常見嘅感染途徑。尤其係用糞便施肥嘅蔬菜同海產（比如貝殼等）非常容易感染甲型肝炎。

過程
--

甲型肝炎潛伏期15至50日，平均28日。急性甲型肝炎可以維持數週以至數月。與其它病毒性肝炎相比，甲型肝炎比較緩同，尤其兒童嘅病狀一般比較輕，有時甚至完全冇病狀。甲型肝炎唔會轉化為慢性，因此唔會導致肝臟長期被破壞。甲型肝炎最容易感染嘅時候係病狀爆發前一至兩個禮拜。但係好返之後嗰一個禮拜都有機會惹到人。雖然大多數病人唔使入院，但係有大概十分一病人係要入院治療。治療時間一般係四至八個禮拜（極少達18個月）。

症狀
--

潛伏期後病人會噁心、嘔、肚痛、發熱、肚痾、精神不振，一般甲型肝炎冇黃疸，少數有嚴重黃疸，尿顏色深，有可能發生膽汁堵塞。

診斷
--

當病人因肝炎症狀就醫時，幾乎為血清IgM Anti-HAV，因此敏感度極高。IgG Anti-HAV出現時間較慢，急性甲肝發病三個禮拜後呈陽性，標記可持續多年，但只係代表感染過甲肝同埋有免疫力，但證明唔到急性或者感染時間。

預防或治療
-----

針對甲型肝炎可以用接種疫苗來預防或治療。以前疫苗係被動疫苗，近來亦有主動疫苗。疫苗要分三次注射入肌肉，第二次喺第一次後兩個禮拜注射，第三次喺半年後。一般完成兩至三次接種後，疫苗嘅保護力大概係6~8年。依照世衞顯示，12個月以下幼兒唔可接種甲型肝炎疫苗。

睇埋
--

* 1988年上海市甲型肝炎大流行

出面網頁
----

* 微生物免疫學-Picornaviridae(小RNA病毒科)
**彼德·菲茨萊·葛柏**（英文：**Peter Fitzroy Godber**，1922年4月7號—？）係一名英國籍退休香港總警司及貪污犯。

葛柏在1952年加入香港警隊做見習督察，1955年升任助理警司，1966年升任高級警司，1969年晉升做總警司。佢多年來喺警隊表現突出，喺六七暴動期間立過大功，屢獲英國朝廷嘉獎。不過，葛柏事實上多年來運用自己嘅職權大肆斂財，涉及貪污款項超過430萬港元。東窗事發之後，葛柏潛逃英國。由於英國無香港《防止賄賂條例》裡邊「收入與官職不相稱」爾個罪名，以致香港政府一時間引渡唔到葛柏返香港受審。

葛柏事件引起巨大民憤，民間更加發起「反貪污、捉葛柏」運動，一方面促請港府儘快捉葛柏返香港，一方面又要求正視香港嘅貪污問題。事件最後促成廉政公署喺1974年2月正式成立。廉政公署成立之後嘅第一項任務就係要緝捕葛柏歸案。經過深入調查之後，廉署發現葛柏曾涉嫌收受華籍警司鄭漢權25,000港元賄款，以安排對方出任灣仔區警司。掌握充分證據之後，葛柏終於喺1974年4月喺佢嘅英國住所被當地警方拘捕，喺1975年1月被廉署人員押返香港。同年2月，葛柏被法院裁定一項串謀貪污同一項受賄罪罪名成立，判監四年，以及充公25,000港元賄款。

服刑兩年幾之後，葛柏喺1977年10月獲准提早出獄，之後全家移居西班牙，以逃避港府循民事途徑向佢追討400幾萬港元嘅貪污款項。葛柏一家後來重隱姓埋名，銷聲匿跡，至今下落不明，追討貪污款項一事成為懸案。

出面網頁
----

|  |  |
| --- | --- |
|  | 維基同享有多媒體嘅嘢：**葛柏** |

* 葛柏喺Freebase嘅資料 改維基數據
* 

|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |
**葉非英**（1906年—1961年），原名**葉毓茂**，字**士平**，曾用名葉一茅、葉景，係中國嘅革命家、教育家同出名嘅右派分子。俾中國文學大師巴金喻為：「我哋嘅耶穌」。

生平
--

葉非英係漢族人，喺廣東省東莞縣道滘永慶度出世。佢喺東莞中學畢業，1923年考入蔡元培等主辦嘅北京世界語專門學校。1926年佢響廣州農民運動講習所同澎湃交往密切，隨後到廣西省立第三師範學校任教，「中國現代民族學奠基人」嘅黃現璠即係葉非英響三師任教嘅學生。非英響三師教「世界語」等課程，同時兼任廣西省政府出版嘅《革命之花》周刊編輯。

1927年「四•一二」事變發生嗰陣，廣西省政府要緝拿葉非英，佢由下水道逃出南寧，投奔韋拔群，化名「**葉一茅**」，任東蘭第三屆農講所教務長，負責具體安排農講所嘅課程，亦教《倫理學》、《哲學》等課。後隨韋拔群參加鄧小平、張雲逸組織嘅百色起義。雷經天響回憶文章中話：『1926年右江……農民運動嘅聲勢最大，震撼全省。國民黨廣西黨部嘅農民部長陳協五，無政府主義者葉一矛，都想將東蘭、鳳山同右江各縣嘅農民運動攞到自己嘅手裏來，歸佢哋控制』。舊時國民黨廣西省主席黃紹竑亦講過：『我身邊嘅人都話葉一茅係廣西嘅無政府主義代表人物之一，睇佢響《革命之花》周刊上發表嘅嗰啲嘢，即可知佢嘅觀點同共產黨人大同小異。聽講當時嘅無政府主義信徒同馬列主義者爭吵不休，但對我哋嚟講：兩者係一路人，都要推翻政府』。百色起義失敗後，佢被捕入獄，後越獄潛逃至香港，響《大同日報》任職。

1930年，佢響福建省泉州黎明高中任教，連埋響平民中學兼課。1931年，佢轉為平民中學教師，並協助主持平民中學工作。1935年，葉非英協助改辦民生農校，先後響農校任教師、校長。1939年，佢倡辦《大眾報》，任發行人，名「**葉景**」。1930年到1947年，葉非英響福建泉州從事辦學、辦報、搞學運、搞農運，長達十七年咁耐。佢畢生全身投入人民教育事業，爲咗集中精力辦好學校，佢冇結婚，冇子女。學校即係佢嘅家庭，學生即係佢嘅仔女。佢生活儉樸，不修邊幅，唔抽煙、唔飲酒、唔飲茶、只喝開水。佢響學校只攞最低生活費。身上一有啲錢，就攞去幫助經濟困難嘅學生。佢對教育嘅探索同改革響泉州嗰度好有影響。

1949年，中國共產黨取得中國。佢返穗同陳洪有、朱賢錦等商量，成立咗新民中學。1950年，葉非英參加中國民主同盟。1953年夏，新民中學同千頃中學合併，成為廣州市第十四中學。葉非英任教導主任，教育工會主席。1954年前後，佢被評爲教育先進工作者，並當選為廣州越秀區第一屆人大代表。

1957年響大鳴大放嗰陣，葉非英為一位罪不該誅嘅朋友鳴不平，結果響1958年反右運動中被錯劃爲右派分子，並以歷史反革命罪送勞動教養。1961年，因自然災害，糧食失收，佢響勞教所食唔飽，食地瓜藤，身體極度衰弱，肚痾不止，冇得到治療而死響勞教所。死後場方宣布勞動積極分子嘅名單重有佢個名。1983年5月，經廣州市教育局黨委複查，廣州市公安局批准，撤銷廣州市公安局1958年7月19號對葉非英以歷史反革命罪送勞動教養嘅決定。

葉先生舊時嘅老友巴金響自己嘅散文集《黑土》中稱佢係「我哋嘅耶穌」。1986年，巴金響病中寫咗《隨想錄•懷念葉非英兄》一文，講道：『病中無眠，時常睇到那張瘦臉，我唔由得想到佢嘅無私嘅苦行。佢嘅一生係只有付出，冇收入嘅一生，將心比心，我感到十分慚愧』。

1988年，泉州平民中學、民生農校校友會響民生農校設立咗「葉非英圖書館」，響泉州法石海印寺附近山上建立咗「敬師亭」，紀念葉非英等先師。亭中懸掛葉非英嘅紀念石匾，匾上刻有葉非英嘅事略，並附石雕半身像。

2002年，呂孫博先生為紀念培育佢嘅恩師葉非英，慷慨捐資五十萬元，響黎明大學建立「葉非英獎學金」，以表達對葉非英永久嘅懷念。

註
-

1. ↑  〈中國網-巴金訪問薈萃〉. 原著喺2007年2月2號歸檔. 喺2013年1月11號搵到.
2. ↑  黃現璠、甘文傑、甘文豪《韋拔群評傳》，廣西師範大學出版社，2008年9月
3. ↑  李江泉《巴金向泉州農校"非英圖書館"贈書》，《巴金研究》，2002手第4期
其中一隻 Neopet —— Gelert
**Neopets**（**尼奧寵物**）係一個虛擬寵物嘅遊戲，一註冊就有一啲虛擬嘅錢，叫做 NP。之後可以玩遊戲嚟賺 NP。但係有種貨幣要用美金或網上付款來買嘅點數，叫做NC，用英文模式可見NC，嗰度就係用NC買嘢嘅地方[未記出處或冇根據]。

提示：撳「拿150NC」就可以免費攞150NC。有時有啲活動（其中一年天天鬥你玩）完咗會畀NC[未記出處或冇根據]。

嗰啲 NP 可以買食物同武器，而嗰啲武器就可以同人哋隻寵物打交。如果俾人打瓜咗，可以飲藥水番生。NP 又可以用嚟買屋（neohome）、地、收藏品、植物、甚至賭錢都得。

如果夠多錢，就可以買其他貨幣，例如 Dubloon（達龍幣）。Dubloon 係用嚟交訓練費，可以揀 level、HP、attack、defense 同埋 speed，訓練之後隻寵物就會勁咗。

出面網頁
----

* Neopets

### 出名非官方網頁

* 尼奧寵物介紹網站（詳盡攻略網站）
* 尼奧攻略網
* 亞洲尼奧討論區

|  |  |  |
| --- | --- | --- |
| 

|  |  |
| --- | --- |
| 編輯 | **尼奧寵物** |

 |
| 

|  |  |
| --- | --- |
| **寵物** | 天馬 | 趣蛙 | 米卡 | 艾非象 | 毛毛 | 嗝龍 | 傑樂 | 特翼俚 | 熾灼龍 | 歐格 | 悠霸 | 凝莫 | 朦朦豬 | 恰恰 | 藏法龍 | 義茜 | 諾卜 | 愛莎 | 獵奔 | 巴茲 | 艾瑞 | 酷爪虎 | 臥吉 | 波利 | 土海牛 | 明晰猴 | 布瑪鼠 | 舒特 | 特克 | 可愛牛 | 友鼠 | 奇俐 | 冰企鵝 | 海駒 | 浮深 | 銳影 | 卡奇 | 旋柔 | 史棘龍 | 萊尼 | 高飛蝠 | 阿卡拉 | 奇扣 | 劫鯊 | 稀兔 | 撲客 | 滾豆 | 開心魚 | 喬比 | 狂妄龍 | 噸努犀 | 特雷 | 西嘶 | 魯塔利 | |
| **地段** | **主要** ：尼奧市中心 | 暴虐大地 | 精靈仙境 | 阿塔都 | 神秘島 | 鬼怪森林 | 狂妄島 | 失落的沙漠 | 恐怖山 | 虛擬寵物太空站 | 科硫墩 | 馬里戴爾 | 光明聖谷 | 森空 | 馬拉科 |
|  | **隱蔽** ： 布瑪島 | 奇扣湖 | 失落之城歌阿提窟 | 達瑞岡空中堡壘 | 尼奧維亞 | 魯塔利島 | 果凍世界 | 失落島 |

 |
復活蛋
**復活節**係基督敎一節，響年年春分月圓之後個禮拜日。個節係紀念耶穌基督，喺公元三十年到卅三年之間，畀人釘十字架之後第三日復活嘅日子，象徵住重生同希望。假期安排上，通常會同耶穌受難節（復活節之前兩日）一齊放假，之前一日就會放耶穌受難節翌日（復活節前日），另外之後一日會有補假叫復活節禮拜一。

來歷
--

復活節喺紀念耶穌復活，亦都喺基督教最重要節日。《聖經》《新約全書》記載，上帝嘅仔耶穌，降生喺馬槽度，喺佢卅歲嗰陣，揀咗學生十二人，開始一齊傳道。三年半中，佢醫病、傳教、趕鬼，幫助各種需要幫助嘅人，將天國嘅道理話畀人知。直到上帝所安排嘅日子來臨。呢日耶穌基督畀門徒加略人猶大出賣，遭人捉拿、審問，畀羅馬兵釘喺十字架上，臨死前預言，三日後必會復活。就喺第三日，耶穌復活，兼且升天。按《聖經》解釋，耶穌基督乃喺道成肉身嘅聖子，嚟世上為世人贖罪，成為世人嘅代罪羔羊，依個都喺點解復活節喺基督敎咁重要嘅原因。

以基督敎來睇，耶穌受罰並非佢有罪，而係要按上帝嘅計劃，替世人贖罪。死裏復活，表示贖罪成功。基督敎徒認爲，任何人信佢，向佢認罪，就得到上帝赦免；而耶穌復活，代表勝過死亡，凡喺信佢人，可得永生，可以同耶穌永遠喺埋一齊。

日期
--

|  |  |
| --- | --- |
|  | 維基同享有多媒體嘅嘢：**Easter** |

每年春分之後，第一個望月（滿月）之後嘅第一個星期日。即係3月22號到4月25號之間。 

|  |  |
| --- | --- |
| 權威控制 | 
* LCCN: sh85040586
* GND: 4044040-0
* BNF: cb119460991（資料）
* HDS: 027288
* NKC: ph117157

 |


|  |  |
| --- | --- |
| Stub icon | 呢篇節文係楔位文。歡迎幫維基百科擴寫佢。睇 • 論 • 改 • 歷 |
北京路步行街嘅西湖路同埋北京路嘅交界位之間嚿紀念牌
**北京路步行街**（粵拼：bak1 ging1 lou6 bou6 hang4 gaai1）係中國廣東廣州嘅其一步行街。喺越秀區嘅北京路（大南路同文明路交界以北）入面。呢條步行街喺1997年2月20號開放，佢係廣州地區入面，繼上下九步行街之後嘅第二條步行街。呢個地方係古代起南海郡嘅所在地。值得一提嘅係，呢條步行街係廣州歷史以嚟，最犀利嘅商業集散地。另外，千年古道遺址就係喺呢條步行街入面。

史
-

其實北京路喺一早嗰陣，唔係步行街嚟嘅，嗰時周街都係車。後嚟到咗1997年2月，北京路先至變咗雙休日步行街，嗰時嘅星期六日凈係畀巴士入嚟，其他車都唔畀入。到咗1998年到2001年，北京路喺節假日嗰陣，都唔畀任何車行入嗰時嘅步行街（大南路同文明路交界以北，中山五路同中山四路交界以南）嗰度；到咗2002年1月1號，北京路正式變成而家嘅步行街。喺2014年10月16號甚至重向北延長到而家嘅廣東省財政廳（廣州大廈後門）嗰度。

註
-

1. ↑  （白話文）千年古道，繁華盛世--廣州北京路今貌 互聯網檔案館嘅歸檔，歸檔日期2009年4月23號，.，喺2009年4月16號搵到
2. ↑  北京路北段今起变身步行街 互聯網檔案館嘅歸檔，歸檔日期2014年10月16號，. 羊城晚报 2014年10月16號 A9版

| * 睇
* 傾
* 改
廣州步行街 |
| --- |
| 
* 上下九
* 北京路
* 天河南

 |
中信大廈
中信大廈入口
中信大廈
**中信大廈**（英文：**Citic Tower**）係香港島金鐘添美道1號嘅一座寫字樓，兼維多利亞港幻彩詠香江嘅參與建築物。等邊三角形同圓柱體嘅外形，頂層係橢圓形。

中信大廈係由中信泰富地產（中國中信股份有限公司全資擁有）發展，兼做集團總部，嚮1997年起好。大廈毗鄰添馬艦，望維多利亞港，樓高33層，有個空中花園，底層商場好靜局。大廈西邊架設有蓋行人天橋連接去海富中心同港鐵金鐘站。

2019年6月12號反送中包圍立法會期間，中信大廈附近係獲批不反對通知書嘅集會地點，但警方喺大概下晝4:09向嗰度人羣放催淚彈，人羣爭相走入中信大廈躲避，但中信大廈淨係開一道旋轉門同一道細門，差啲釀成人踩人意外。

公共交通
----

* 港鐵：
	+ 荃灣綫、港島綫、南港島綫、東鐵綫：金鐘站E2出口
* 巴士

**過海隧道巴士**

|  |  |  |  |  |
| --- | --- | --- | --- | --- |
| 103 | 竹園邨 | ↔ | 蒲飛路 |  |
| 115 | 九龍城碼頭 | ↔ | 中環（港澳碼頭） |  |
| 601 | 寶達 | ↔ | 金鐘（德立街） |  |
| 601P | 寶達 | → | 上環 | 只喺平日朝早繁忙時間服務 |


**過海隧道巴士**

|  |  |  |  |  |
| --- | --- | --- | --- | --- |
| N691 | 調景嶺 | ↔ | 中環（港澳碼頭） | 通宵服務 |
| N930 | *（冇資料）* |
| N962 | *（冇資料）* |
| N969 | *（冇資料）* |

參考
--

1. ↑  〈眾新聞 | 【612催淚彈清場】重組圍困中信驚恐35分鐘 集會者：險窒息、人踩人 形同「集體謀殺」〉. 《眾新聞》 (中文). 原著喺2021-06-24歸檔. 喺2021-06-23搵到.

拎
-

* 中信大廈
* 新政府總部高度僅越中信：星島日報
* 強烈的幾何造型突出的建築形象——中信大廈

|  |  |
| --- | --- |
|  | 維基同享有多媒體嘅嘢：**Citic Tower** |
呢篇文講荔灣區入面嘅文昌路。搵緊廣州市入面其他區嘅文昌路嘅話，請睇〈**文昌路 (廣州)**〉。
 呢篇文講廣州市入面嘅文昌路。搵緊其他城市入面嘅文昌路嘅話，請睇〈**文昌路**〉。

**文昌路**（粵拼：man4 coeng1 lou6）係中國廣東省廣州市荔灣區嘅一條一般嘅馬路，成條馬路係南北走向。南邊從第十甫路、下九路同埋珠璣路嘅交界開始，一直向北去到龍津中路嗰頭。

概要
--

全長1.2公里，闊12米。2車道，凈係可能從南邊去到北邊。呢條馬路分成南同北兩部份。

文昌路嘅兩條道路，起點到終點
--------------

* 文昌南路：從第十甫路、下九路同埋珠璣路嘅交界開始一直去到長壽西路嗰度
* 文昌北路：從長壽西路開始一直去到龍津中路嗰度。

名
-

### 文昌廟

其實呢度好耐之前，係有一間文昌廟響度。就係以前有位嗌「文曲星」嘅文昌帝就係統治嗮成個人間嘅名人神仙喇。而到咗明朝同清朝嗰陣，文昌廟就出嗮名。而到咗清朝嘅嘉慶年嗰陣，喺依家嘅廣州酒家附近又起咗棟文昌廟響度。嗰陣嘅十三行幾乎霸嗮成個中國嘅對外貿易，而呢度就係有錢佬住嘅一尐地。不過佢哋為咗方便同朋友傾偈，所以就響嘉慶十五年（1810年）嗰陣喺呢度起咗間文瀾書院。而每年嘅嗰日就會喺呢度搞幾次聚會。由於文瀾書院嘅成員大部分都係科舉考試嘅人，所以佢哋成日都嚟拜文昌帝嘅。而文瀾書院附近冇幾遠嘅文昌廟都係好鬼熱鬧。不過噉啱得噉橋，喺文瀾書院同文昌廟起好咗之後，狀元梁耀樞、榜眼譚宗竣同埋探花李文田都嚟咗西關嗰邊住。再加埋一大堆退咗職嘅人成日嚟呢度住……所以搞到西關一帶有好多間進士門第響度，所以咪搞到西關文人行埋一齊嚟呢棟廟玩囉。就噉，啲後人就話西關係笪福地，加上文昌廟附近嘅香火燒到好旺，所以附近嘅「文昌巷」就係咁嚟。

### 開咗條馬路

喺1931年，廣州市政府就將條文昌巷整闊咗，起咗條馬路，由於附近有間文昌廟響度，所以咪改咗名嗌「文昌路」。

經過嘅道路
-----

呢度啲路嘅順序係從南去到北嚟排嘅，其中**加粗**咗嘅字係主幹道：

* 第十甫路、下九路、珠璣路
* 長壽西路
* 龍津中路

出面網頁
----

* 广州路名 360圖書館
Nissan Diesel CW 340
UD SLF
**UD Trucks**（**UDトラックス株式会社**）係日本一間巴士及貨車製造廠。

UD Trucks業務喺1935年開始，當時名叫日本デイゼル工業株式会社，初時係出柴油引擎。公司喺1942年改名叫鐘淵デイゼル工業，1946年改名叫民生産業。

1950年5月1號，巴士及貨車生產業務分裂成**Minsei Diesel Industries**（民生デイゼル工業株式会社）。1953年日產汽車收購Minsei Diesel Industries股權，Minsei Diesel Industries喺1960年改名**Nissan Diesel Motor Co. Ltd**（日産ディーゼル工業株式会社；譯成**UD大實力**或**日產柴油**）。

2007年，Nissan Diesel成為富豪集團全資附屬公司。2010年2月1號，Nissan Diesel改名為UD Trucks。

2019年12月18號，富豪同埋五十鈴簽署諒解備忘錄，喺商用車方面組成戰略聯盟，而富豪亦會將UD Trucks嘅股權轉嗮畀五十鈴。股權交易最終喺2021年4月1號完成。

參考
--

1. ↑  五十鈴將收購富豪旗下卡車商UD Trucks，日本經濟新聞中文版，2019年12月19號

出面網頁
----

|  |  |
| --- | --- |
|  | 維基同享有多媒體嘅嘢：**UD Trucks Corporation** |

* UD Trucks （英文）

|  |  |
| --- | --- |
| 權威控制 | 
* VIAF: 257683829
* NDL: 01192354

 |
**文明帝國**係由Francis Tresham（英文：Francis Tresham (game designer)）發明嘅棋，1980年喺英國發行，1981年喺美國由Avalon Hill（英文：Avalon Hill）發行。呢隻棋可以兩至七個人玩，可以玩八個鐘以上。呢個棋嘅牌子已經俾孩之寶控制，但唔再喺美國出新貨。

大概
--

文明帝國棋盤圍繞住海中海多個地區，每一個玩家代表一個部族不斷發展，一分為二，二分為四咁生落去，至到一定程度可以起城市並生產物資，每個部族都要爭取佢嘅發展空間，生產最多嘅物資以換取最大嘅交易成果，換取技術，去到新鐵器時代要求而趨向勝利。

呢個棋部族間少不免會有戰爭，但主要目的都係發展，好少有滅族嘅情況。當部族發城市展到一定程度，就會隨機出災難，呢啲災難係混入物資牌度，甚至可以交易畀其他部族，災難嘅影響好多時比起戰爭重大，所以應付災難係好重要嘅事。

官方拓展版
-----

文明帝國有幾個拓展版本：

* 西歐拓展：棋盤有埋高盧，英格蘭南部，伊比利同埋非洲西北部。
* 物資拓展：喺物資卡度加入貴價物資，令貴價物資更加分散
* 進階文明帝國：有齊物資拓展卡，簡化交易程序，而且容許任何部族都可以得到所有科技。增加咗卡、災難，亦例改容許第八個人玩。孩之寶同樣唔再出新貨。

進階文明帝國電腦版
---------

Avalon Hill重未俾孩之寶收購之前，佢開發咗進階文明帝國電腦版，改咗少少例方便喺電腦交易。

枱例
--

* 「文明帝國拓展項目」，改咗文明帝國嘅例，造成畀 18 個部族一齊玩嘅抬例。
呢篇文講越秀區入面嘅文明路。搵緊番禺區入面嘅文明路嘅話，請睇〈**文明路 (廣州番禺)**〉。
 呢篇文講廣州市入面嘅文明路。搵緊其他城市入面嘅文明路嘅話，請睇〈**文明路**〉。

越秀區嗰條**文明路**（粵拼：man4 ming4 lou6）係中國廣東省廣州市入面嘅一條一般馬路，成條馬路係東西走向。西邊從北京路同埋大南路嘅交界開始，一直向東去到越秀中路同埋東華西路嘅交界嗰頭。

概要
--

全長925米，闊16米，雙向4車道。

史
-

呢條馬路喺清朝嗰陣，係條廣州城南邊嘅城墻。不過到咗1922年嗰陣，廣州市政府就將棟城墻拆咗，起咗條馬路，由於喺民國嗰陣時，呢條馬路附近有棟文明門響度，所以就改咗嗌「文明路」呢隻名。喺文革嗰陣，呢條馬路係嗌過「延安二路」呢隻名，到咗1982年就改返之前嘅路名，啫係依家嗌「文明路」。

經過嘅道路
-----

文明路同越秀南路嘅交界
呢度啲路嘅順序係從西去到東嚟排嘅，其中**加粗**咗嘅字係主幹道：

* 大南路、北京路
* 文德路
* 德政中路
* **越秀南路**
* **越秀中路**、東華西路

特色
--

呢條馬路重有「糖水一條街」呢隻花名響度，因為呢條馬路入面開咗十幾間賣糖水嘅檔口響度，佢重係廣州嘅老城區入面，最出名嘅「糖水一條街」。

出面網頁
----

* 邝凝丹. 〈《广州文明路"糖水一条街" 夏日叹清凉》〉. 大洋网. 喺2010-07-27搵到.
* 〈鲁迅纪念馆〉. 新华网. 喺2010-07-27搵到.
**葛城茂麿**（日文：かつらぎ しげまろ*Katsuragi Shigemaro*、1908年4月29號—1947年1月10號）係日本舊皇族，老豆係山階宮菊麿王，最高階位係陸軍中佐兼伯爵。響未皇籍脫離之前，尊稱為**茂麿王**。

經歷
--

茂麿王1908年響東京府出世，係菊麿王細仔，阿媽係菊麿王妃常子。響佢出世三日之後，老豆菊麿王就過身。

佢分別就讀東京陸軍幼年學校、陸軍士官學校預科同埋陸軍士官候補生。1928年，佢成為貴族院議員。1929年，茂麿王畢業於陸軍士官學校，同年10月獲授勳一等旭日桐花大綬章，同年12月皇籍脫離，另起葛城伯爵家，改名叫**葛城茂麿**。同年佢正式開始當兵。

1933年，佢同細川獲立個女敏子結婚。1935年，佢升為正四位。後嚟佢分別升為陸軍步兵大尉同埋陸軍步兵少佐。

響1945年，日本戰敗投降，嗰時佢係陸軍中佐。

1947年，華族制度畀人廢除，茂麿王所有官位都冇嗮。同年1月10號，佢響東京帝國大學醫學部附屬醫院因白血病而過身，終年38歲（虛齡40歲）。相信死因同1945年美軍響廣島、長崎放嘅原子彈有關。同月15號，茂麿王正式下葬。

屋企
--

老豆：山階宮菊麿王

阿媽：菊麿王妃常子

兄弟姐妹：大佬武彥王---二哥山階芳麿---大家姐淺野安子---三哥筑波藤麿---四哥鹿島荻麿

老婆：敏子（響茂麿王死後改嫁中島昭吉）

* 大仔：葛城茂久
* 二仔：葛城茂敬
* 大女：葛城由子（夭折）
* 細女：志甫伸子